


Deficit u Kućanstvu 


Poznato je, kako mi žene u-vijek jadiku- 
jemo, da nemamo nikada dosta novaca za 
naše kućanstvo. Muževi nam, kadgod čuju 
takvu našu jadikovku, vele, da ine znamo 
doibro gospodariti, pa se na naš deficit u 
kućanstvu mršte, prigovaraju, a znade i još 
gore biti... Međutim rijetki su oni dobri 
muževi, koji su voljni s nama dijeliti sve one 
sitne (brige, što ih mi žene moramo da bri- 
nemo nastojeć’., da nekako sastavimo kraj 
s krajem. A još rjeđi su oni, koji shvaćaju, 
da je domaćinstvo- tako nesigurna i ne 
stalna stvar, te se ne da točno unaprijed 
izračunati svota, koja je za nj potrebna. 

Uzalud se većina nas žena trsi, da riješimo 
to- pitanje. Jmađemo svakakvih muževa: neki 
daju svojoj ženi za kućanstvo* novac mje- 
sečno, drugi tjedno, treći od dana u dan, a 
silno su rijetki oni, koji imadu 2 ključa od 
svoje kućne blagajne, pa jedan dadu i ženi, 
da po volji i prema potrebi uzima iz nje 
novaca, koliko joj treba. U svakom je slu- 
čaju dobro- i potrebno, da se zna, koliko se 
za što troši, pa da se tako uzmogne po 
stalnom proračunu udesiti sve, što za kuću 
treba. 

Zanimljivo je, da se žene sviju zemalja 
svijeta jednako tuže, kako ne mogu izaći 
s onim novcem, što ga dobivaju za kućan- 
stvo od svojih muževa. Kako to? Pa valjda 
nisu baš po svem svijetu žene jednako loše 
gospodarice? Obično muževi -misle, da ku- 
ćanstvo znači samo troškove za hranu. A ne 
znaju, koliko je tu još drugih sitnica, koje se 
ne jedu, a treba ih platiti: to su žigice, svi- 
jeće, pasta za cipele, konac, gumbi, sapun, 
plavilo, posuđe (da se nadoknadi razbijeno) 
itd. Zatim -su dječje sitne školske potrep- 
štine, o kojima otac obično ne vodi brige, 
nego ih ostavlja ženi. I što sve drugo još 
djeca trebaju — tkoi da to nabroji! A sve 
to ide na teret ženine biagajne. Zato obično 
na koncu žena ne može drukčije, nego da 
štedi na sebi, ako hoće da kako-tako održi 
ravnovjesje u kućanskom proračun-u. Pa ni 
to katkada nije dosta, trna doduše i takvih 
žena, koje nesamo da ne će sebi da prikra- 
ćuju ono-, što im je potrebno, nego još troše 
i na nepotrebne stvari, kao što su puder, po- 
slastice, cigarete itd. — ali o takvima ne 
ćemo ovdje da pišemo, jer se ne ubrajaju u 
dobre domaćice, pogotovu ako ti njihovi 
luksus-ni troškovi idu na uštrb jestvenika ci- 
jele obitelji. 

Za utjehu sebi pogledajmo malo, kako je 
s kućanskim troškovima kod žena drugih 
naroda! 

Francuskinja dobiva razmjerno najviše no- 
vaca za kućanstvo, pa kako je francuska 
kuhinja vrlo skromna, a hrana vrlo jeftina, 
može Francuskinja iz kućanskih troškova 
namiriti i druge svoje troškove. No kako 
Francuskinja po gradovima mnogo troši i za 
svoje toaletne i kozmetičke stvari, nije čudo, 
ako ipak i u njenu kućanskom proračunu 
zija deficit. 

Engleskinja dobiva za kućanstvo toliko, 
koliko je u razmjeru prema muževi-m pri- 
hodima. No u Engleskoj se jede samo dva 
puta: ujutro i na veće, a o podne samo ne- 
što malo izvan kuće, i to svaki član obitelji 
na svoj trošak. Nije ondje običaj ni, da djeca 
jedu u 10 sati prije podne, a popodnevni čaj 
je vrlo jeftin. 

Nijemice prolaze mnogo gore: ondje je 
sve silno skupo, a Nijemci jedu mnogo i 
paze na dobar izbor jela. Tu je velika muka 


za domaćicu, da izađe sa svojim kućanskim 
proračunom. Švicarske žene prolaze -mnogo 
bolje, jer nesamo da je ondje kupovna snaga 
novca velika, pa to olakšava naba/vu svih 
potreba, nego se ženin rad u kućanstvu 
veoma cijeni, te i muževi nisu tako škrti kao 
kod nas, kad se radi o tom, koliko treba ženi 
dati novaca za kućanstvo. 

U Italiji i Španjolskoj građanske žene pre- 
puštaju vođenje kućanstva obično sfužin- 
čadi, pa služinčad onda i gospodari po- svom. 
Dakako da to nigdje nije idealno, pa je 
teško zamisliti, da takvo kućanstvo i u Ita- 
liji i Španjolskoj ne svršava s i te kako 
velikim deficitima, da o drugom ni ne go- 
vorimo. 

. Kad tako sve razmotrimo i razmislimo, pa 
osob'to kad uzmemo u obzir današnje doba 
teške novčane krize, ne možemo mi žene 
drugo, nego da se smirimo sa svojom sudbi- 
nom i sa svojim kućanskim deficitima. Mo- 
žda- će bolja vremena, ako se ikada još po- 
vrate, donijeti i našim muževima veći dar 
razumijevanja za sve ono, što nas u kućan- 
stvu neizbježivo vodi od deficita k deficitu. 

Ljudmila Vršovski. 


KNJIŽNICI DOBNIH KOMDNO 

Najnovija knjiga: 

SANGUIS MART YRUM 

Roman iz 3. stoljeća 
Francuski napisao Louis Bertrand, 
član Francuske Akademije 
Romau je to, koji ljepotom dostiže 
Sienkiewiczev slavni .,Quo vacHs“! 
Cijena broš. 40 Din , uvezano 50 Din 
Za pretplatnike popust 

KNJIŽNICO DOBRIH KOMORO 

ZB6REB, Trg Kralja Tomislava br. l\ 


Najljepši časopis za djecu 
jest 

„MALA MLADOST" 

Donosi mnogo priča, slika, 
pjesama i drugih zanimlji- 
vosti. — Pretplata na cijelu 
godinu iznosi samo 10 dinara 

Naručuje se na UPRAVU, 
„MALE M L A D O S T 1“ 
ZAGREB, 

Trg Kralja Tomislava br. 21 


ZDRAVLJE 

Inkubacija kod zaraznih 
bolesti. Svatko je već mogao 
opaziti, da se zarazna bolest 
ne očituje odmah na dan za- 
raze, nego redovito prođe 
stanovito vrijeme od dana 
zaraze do dana nastupa pr- 
vih očitih znakova zarazne 
bolesti, a to razdoblje se u 
medicini nazivlje inkubaci- 
jom. Razjasnit ću to na 
ovom primjeru: U nekoj obi- 
telji sva djeca boluju od 
ospica. K njima dođe na igru 
susjedov Vlatko, -koji ne 
zna, da su i ospice zarazna 
bolest. Nakon 8 — 14 dana i 
mali Vlatko /oboli od ospica. 
Šta to znači? Vlatko se za- 
razio ospicama na dan svo- 
ga posjeta kodi bolesne dje- 
ce, ali kako kod ospica inku- 
bacija traje 8 — 14 dana, to 
su se prvi vanjski znakovi 
ospica pojavili na njemu 
istom nakon 8 — 14 dana. Du- 
ljina inkubacije jie kod raz- 
novrsnih zaraznih bolesti 
različita. Tako traje inkuba- 
cija kod trbušnog tifusa 2 — 3 
tjedna, kod ospica 8 — 14 da- 
na, kod crnih kozica 10 — 14 
dana, kod difterije 2 — 7 da- 
na, kod griže 3 — 8 dana, kod 
rizipela 1 — 2 dana, kod in- 
fluence 1 — 4 dana, kod ! ka- 
šlja hripavca 5 — 6 dana, kod 
upale mozgovne opne 4 — 5 
dana, kod mumpsa 4 — 25 da- 
na, kod 1 upale pluća 5 — 48 
sati, kod škrleta 3 — 11 dana, 
kod sifilisa 21 dan, kod ka- 
pavca 3 dana. i t. d. 

Jodirana sol. Za pređo- 
hranu protiv gušavosti uvodi 
se u mnogim nizinskim kra- 
jevima jodirana sol (njem. 
Vollsalz) mjesto obične ku- 
hinjske soli. Jodirana sol sa- 
drži minimalne količine jođ- 
kalija i to 05 g na 100 kg 
soli. Ako uzmemo, da odra- 
sli čovjek dnevno potroši 
10 g kuhinjske soli, onda on 
dobiva time i 40 milijuntina 
grama joda. Obična hrana 
sadrži oko 0*01 — 0T mg joda 
na 1 kg hrane. Čovjek dne- 
vno treba za život 0*05 mg 
joda. Kako vidimo, jodirana 
sol sadrži vrlo male količine 
joda, pa se to u hrani ne po- 
zna niti po okusu, niti po 
mirisu. Dr I. K. 

Jedno jutro majstora Ante 

NAPISALA ŠTEFA JURKIĆ 


Vremena naša smutiše već mnogu pametniju i 
mudriju glavu, nego što bijaše glava majstora 
Ante. Po vanjskom joj izgledu ne bi čovjek rekao, 
da se može lako smutiti: tvrdo rezana, četvero- 
uglasta, čvrsto je stajala na kratkome vratu. Ali 
u toj glavi bijahu dva mekana, povjerljiva modra 
oka i ona su sigurno svemu kriva. Bila su u užoj 
vezi sa Antinim srcem nego sa mozgom. Da — 
svakako je od nekoga vremena klesar Anto smu- 
ćen u sebi. Cijelo to vrijeme drži sam sebe naj- 
nesavremenijim i najsebičnijim čovjekom na svi- 
jetu. 

Kako je to došlo? Lako! Ljudi se eto počeše 
tužiti na krizu, na teška vremena, a u njega se 
ništa ne mijenja. Uvijek posla toliko, da nikada 
nije bez posla, pa nije ga nikada ni proširivao. 
On i dva pomočnika, kao što ostade iza očeve 
smrti. A nikada ne smetnu s uma majčine riječi: 
»Djeco, ne težite za bogatstvom, pa će vam Bog 
uvijek dati, što vam najnužnije treba.« Tako iza 
očeve smrti ostade sve pri starom. Majstor Anto 
nije se upuštao u kojekakove novotarije, što na 
lakši način donose veću zaradu. Nije trpio umjet- 
noga kamena ni lijevanih oblika. Što tvrđi kamen 
i što sporiji i mučniji rad oko njega, to se više 
veselio. 

Sa ženom je živio skromno u svojoj roditelj- 
skoj kući u dvije so-be sa starinskim namještajem. 
Vremenom tako uštediše i malenu svoticu za ne- 
sretne mogućnosti, ako' bi ih snašle u životu. 
Oboje su volili dobar zalogaj i vraćajući se ne- 
djeljom s velike mise, unaprijed su se radovali 
dobroj pečenki. 

Od nekoga vremena sve je to majstoru Anti 
ležalo na duši: i uštednja i vlastita kuća i dobro 
jelo. Eto — dolaze mu mladi ljudi bez posla, po- 
maže im, koliko može, ali kako koji ode, sve 
mu gorčije u duši. Jesu, krive su tome modre oči 
— previše su vjerovale. Već mu ni u snu ne daju 
mira odrpani prosjaci i žene u dronjcima, sa ma- 
lom, blijedom djecom u naručaju. Katkad bi mu 
samo projurila mozgom misao: a — nije li ona 
žena bila u mladosti opaka i zla, a onaj muška- 
rac pijanica i lijenčina? Ali, — te bi misli, kao 
dobar kršćanin odmah i pridušio — ogorčeno 
prigovarajući sam sebi. Neko je vrijeme pomi- 
šljao, da svu uštednju razdijeli, da ga bar to ne 
muči. Ali gospoja Marija ni da čuje. Uopće nije 
mogla ni da razumije, kako mu je to palo na pa- 
met. Zato je češće govorila: 

»Nemoj, Anto, svakoga žaliti! Mnogo i pre- 
mnogO' su ljudi sami krivi. Gledaj našu susjedu: 
kada su imali malo novaca, nabavljali su najmo- 

JESENSKI M£U G 0 Đ A J E M 
sjedi u šumici i nastoji naslikati ono, što joj u tom ugođaju 
zanosi dušu 


dernije stvari, oblačili se, da ne može biti bolje, 
išli na more i u šume — a sada — ona kuka i 
krivi sve i svakoga, samo ne sama sebe. I kako 
si ti lijepo ostao u poslu svoga oca, a što rade 
drugi majstori?! Sve hoće na visoko, sve djecu 
u gimnazije, pa i žensku, a u kućama ni molitve 
ni Božjeg imena.« 

I još je dalje nabrajala gospoja Marija, ali ta 
razlaganja ne umiriše majstora Antu. Osjećao je, 
da je tu još nešto i dublje i veće. 

Čita eto i novine. Sve se govori o velikim stva- 
rima, o novom društvenom poretku, o gibanju i 
previranju. A on stoji po strani, živi dalje obič- 
nim životom, dobro jede i mirno spava na meka- 
nome. Sve je nekako više uviđao, da se i njemu 
valja pomaknuti, da i on mora nešto poduzeti. 
Konačno pristupi k jednom stručnom udruženju 
i prihvati se posla. Ali ga ubrzo odbiše bezbožni 
nazori, koji ga samo još više smutiše. Preduboko 
je u njegovoj duši uvriježena vjera u Boga i Pro- 
vidnost, zato nije ni jednoga časa posumnjao u 
Božju Pravdu, nego je za sve krivio samo sebe i 
njemu slične ljude. To mu potvrđivahu i pogledi 
i izrazi na licima onih, koji htjedoše, da i on ot- 
počne s njihovim jadikovkama. Sve je više uvi- 
đao, da ga drže hladnim sebičnjakom, a u tome 
im je i sam davao pravo. Osjećao je više puta 
potrebu, da sve ostavi i ode nekuda, pa da se i 
on baci u vrtlog opće bijede, nevolje i siromaštva. 
To mu opet ne dade misao na nešto prljavo, slu- 
zavo, zamršeno i od Boga daleko, što je nazrije- 
vao u tom ljudskom vrtlogu. A on je naučio, da 
imade posla samo sa čistim, tvrdim kamenom . . . 

Ovoga proljeća povrati se majstoru Anti opet 
mir u dušu. Bilo je to, kad su u vrtu njegovu po- 





čele da cvjetaju voćke. Najprije kajsije, pa viš- 
nje i trešnje, onda, kruške i jabuke. Blago pro- 
ljetno sunce otvaralo je i posljednje pupove. 
Pčele su zujale, a cijeli je vrt o-disao sladogorkim 
mirisom. Majstor Anto obilazio je od voćke do 
voćke i veselio se svakoj novo pro-cvjetaloj grani, 
koju je otkrio. Onda je sjeo na drvenu klupu pod 
starom jabukom. 

Čudnovate misli počeše mu se plesti mozgom. 
Eto, ondje su i ove voćke, koje slušaju zakon 
svoga Stvoritelja, bešćutne, kad ovako divno i 
radosno cvjetaju, dok ljudstvo luta u tami i bijedi. 
I njihove se grane taknuse u raskoši najrazliči- 

ide na putovanje i domahuje na rastanku svojim znancima 


tijih i uaj nježnijih oblika, dok je čovjek progla- 
sio luksusom svaki kićeni oblik i zabacio sve vi- 
jugave linije. 

Ta mu misao zastrani na polje njegova rada. 
Kako je on zaviđao onim starim klesarima, koji 
su smjeli nadgrobne spomenike okititi lišćem i 
grančicama! I on bi tako znao, govorio je sam 
sebi, kad je u muzeju pregledao starinsko nad- 
grobno kamenje. A evo — sve je ostalo ko ne- 
kada, voćke pružaju grane, isprepliću se, okićene 
nježnim cvjetićima i ne obaziru se na. čovjeka, 
koji hoće da sve strpa u četvorine, trokute i ravne 
linije. A on mora raditi onako, kako svijet hoće, 
i ne smije prenijeti u kamen nijedan ovaj divni 
oblik iz naravi. Upravo mu htjede misao da skrene 
na drugo, kada ga prenu glas njegove susjede: 

»E — blago vama majstore, kad možete ovako 
bezbrižno uživati u svome. A kad čovjek nije 


platio stanarinu i ne zna, s čime bi djecu nahranio, 
nije mu do proljeća i behara!« 

Majstor Anto porumenje, kao da je uhvaćen u 
nečasnim mislima. 

»Bit će i, kod vas bolje, gospođo. Kad vam go- 
spojica kćerka dobije namješten je, sve će se po- 
praviti.« 

»Dugo je do jeseni čekati, majstore. Morat ću 
prodati svoj lijepi salon, na kojem su mi svi za- 
vidjeli. E, nije svakome tako dobro ko vama. Ne 
taru vas nikakove brige, možete u miru pojesti 
dobar zalogaj.« 

Porumenjevši još više majstor Anto odgovori: 

»Ne zna se još, što i mene u životu čeka, go- 
spođo.« 

Uto srećom zazva susjedu jedno- dijete i maj- 
stor je opet sam. Kao da se preko proljetne slike 
navuče sivi veo-, tako se u tren sve izmijeni pred 
njegovim očima. Nemir, koji ga sada zaokupi, 
bijaše tako velik, da je pomislio, da mu mora 
tražiti lijeka, ili će pobjeći od kuće. 

Ah majka — pokoj joj duši — da je ona živa, 
ona bi mu pomogla. Tu majstor zastane. 

Da — a odakle je majka crpla svoju mudrost? 

Jest — iz ove knjige u tamnim koricama, koja 
je još i danas na stoliću uz postelju. 

I pohiti u kuću i potraži Sv. Pismo. 

Krist! Isus! Pa On je morao predvidjeti i ova 
naša vremena! Listao je i listao-, dok nije zastao. 
Nekoliko je puta pročitao jedno mjesto. Ne mo- 
raju ovo biti upravo posljednji dani, a ipak imade 
znakova . . . 

». . . A kad vidite mrzost -opustošenja . . .« 

Da, da, ovo je upravo- pravo opustošenje. 

Ljudi pustoše svoje kuće i svoje duše. I na sve 
pada mrzost . . . Pa- što onda -da radimo, što? 

». . . I koji bude na krovu, da ne silazi u 
kuću ... i koji bude u polju, da se ne vraća na- 
trag, da uzme haljinu svoju! . . .« 

Samo to, ništa više? 

Majstor Anto prevrće i dalje Sv. Pismo i. zabo- 
ravlja na posao. Ode mu cijelo jutro. Misli, da 
će ipak naći nešto, što se bolje odnosi na naše 
dane. Ne — nije moguće, da će već sada nastupiti 
strahote posljednjega suda. 

Kako ništa ne nalazi, vraća se opet na isto 
mjesto. Odjednom mu dušu preli mir. Jest, sada 
razumije one Kristove riječi . . . Da, izrečene su 
i za ova naša vremena. Treba ostati na mjestu, 
ne micati se, ne mijenjati ništa. . . 

A kada prođe ovo iskušenje, onda će oni, koji 
su lutali, potražiti one, koji su čvrsto i mirno 
ustrajali. 

Modre majstorove oči povjerljivo se zagledaju 
u crna slova na požutjelom papiru, koja su krila 
u. sebi jedinu i vječnu istinu. 

Tako mu prođe jutro i majstor se Anto snebi, 
kad ga zazva glas Marijin: 

»Anto, ručak je gotov!« 

Lice mu i opet poprimi izraz: prostodušnog ži- 
votnog veselja i poljubivši stranice Sv. Pisma, po- 
loži knjigu na stolić uz postelju. Onda pogleda 
kroz prozor, gdje. je sve blistalo u proljetnom 
čaru, i miran, kao nekada, pođe da blaguje. 

PARTIJA ŠAHA 
Naslikao Petar Hasenclever, 
njemački slikar, koji se ro- 
dio 18. svibnja 1810. u Rem- 
scheidu, a umro 16. pro- 
sinca 1853., to jest prije 80 
godina u Diisseidorfu. Bio 
je učenik Vilima Schadovva 
(1789.-1862.), koji se pro- 
slavio svojim slikama iz po- 
vijesti, osobito iz kršćanske 
davnine. H a s e n c 1 e v e r se 
mnogo istakao kao slikar 
slika sa šaljivim sadržajem, 
te mu je bila izvrsna tehnika 
slikanja i sjajno je umio 
karakterizirati pojedina lica. 
Slikao je i slike iz malogra- 
đanskog života, kao što je 
to i ova, a volio je i socijal- 
nu bijedu uzimati za sadržaj 
svojim slikama 



JEZA ME SPOPADA OD BRAŠNA 

NAPISALA L JUDMILA VRŠOVSKI 


Čudno je to, ali istinito, premda je već davno 
prošlo. Dok sam bila djevojka, nisam brašno mo- 
gla ni vidjeti, kamo li ga se rukama dotaći: smje- 
sta bi me cijelu prošli srsi, i prava me je jeza 
spopadala kod pomisli, da bih ja svojim rukama 
morala od brašna umijesiti tijesto. Moja majka 
je mislila, da ja to sebi samo umišljam, pa me je 
jedamput htjela i prisiliti, da s njom zamijesim 
tijesto. To su za me bile neopisive muke: dobila 
sam drhtavicu, te me je majka morala pustiti, da 
odem iz kuhinje, da ne dobijem živčani napadaj. 
Danas mi se to čini i ponešto smiješno, jer me je 
onaj strah od brašna davno, već prošao. A prošao 
me je, kad sam se udala i postala sama svoja 
kućanica. Nije ni tada ispočetka bilo lako. Ali 
moj novi položaj ojačao je moju volju, i čvrstom 
voljom svladavala sam svoju nevoljkost, koja me 
je, kad sam se rukom doticala brašna, obuzimala. 
I tako danas upravo više ni ne pojmim, kako sam 
to nekad mogla osjećati kao neki strah od brašna. 

Na to sam se sjetila, kad sam nedavno negdje 
čitala, da je bilo i ima i drugih ljudi, koji prema 
nekim stvarima osjećaju sličnu antipatiju. Tako 
kažu, da francuska princesa Lamballe, prijateljica 
nesretne kraljice Marije Antoinette, nije mogla 
ni vidjeti ljubice, jer čim bi taj cvijet samo vi- 
djela, pala bi u nesvijest. Za Anu Austrijsku se 
opet pripovijeda slično, da nije podnosila mirisa 
ruže, jer bi je od tog mirisa spopadala prava jeza 
do nesvijesti. A Rousseau (čitaj: Ruso) spominje 
u svojim spisima neku gospođu iz Pariza, koja 
je bježala od glazbe kao od žive vatre, jer čim 
bi čula kakvu svirku, spopadao ju je tako glasan 
smijeh, da se sve orilo, a kraj toga je trpjela 
upravo strahovite duševne muke. 

Netko će možda misliti, da je sve to samo neki 
specijalitet ženskih živaca, koje na neke stvari 


reagiraju s tolikom odvratnošču. No evo i ne- 
koliko sličnih primjera kod muškaraca: Francuski 
kralj Henrik III. (1574. do 1599.) nije za živu 
glavu mogao vidjeti mačku, a slavni danski zvje- 
zdoznanac Tydge de Brahe (1546. do 1601.), koji 
je umro u Pragu te je ondje u Tynskoj crkvi i 
sahranjen, pao bi u nesvijest svaki put, kad bi 
vidio svinju. Engleski kralj Jakob I. (1603. do 
1625.), sin nesretne kraljice Marije Stuart, koji 
je iz Ulstera dao gotovo iskorijeniti katoličke 
Irce i načinio tu irsku pokrajinu naseljujući u nju 
Engleze i Škote pretežno protestantskom, nije 
mogao vidjeti mača, jer bi ga od samoga po- 
gleda na mač hvatala jeza. Ruski car Petar Ve- 
liki (1672. do 1725.), koji je stvorio rusku mor- 
naricu, osjećao je toliku odvratnost prema vodi, 
da nije mogao prekoračiti preko potoka; a kad 
bi se vozio u kočiji preko kakvoga mosta, morali 
su se prozori na kočiji čvrsto zatvoriti i zastrti 
zastorima. 

Da takve i slične pretjeranosti i dalje nabra- 
jam, ne bi skoro bilo kraja. Posve je jasno, da 
su to bolesne pojave. Ali eto. nama se čine smi- 
ješne, baš kao što je i meni sada smiješno, kad 
se sjetim, kako sam i ja nekada imala takvu bo- 
lesnu odvratnost prema brašnu. 

Mobe /ova stota godišnjica 

Dne 21. listopada navršuje se 100 godina od rođenja 
slavnog Šveđanina Alfreda Nobela, koji je ustanovio 
fond za najveće svjetske nagrade književnika i učenjaka. 
Dosad je te nagrade dobilo 1G6 izabranika iz 15 naroda 
u ukupnom iznosu od 19,237.735 švedskih kruna, a to 
je u našem novcu oko pola milja rđe dinara. Od knji- 
ževnika nagrađenih Nobelovom nagradom spominjemo 
Sienkiewicza b Heiđenstamai, Sigrid Undsetovu i Graz- 
ziju Deleddu, kojima je neke romane izdala u hrvat- 
skom prijevodu Knjižnica Dobrih Romana. 

ZAGREBACK 

ZABILJEŽIO J 

Pustinjaci su bili ljudi, što su nastojeći oko 
savršenijega kršćanskoga života živjeli u teškome 
samovanju i u mnogim molitvama i pobožno- 
stima, te u velikome trapljenju služeći Bogu i 
čineći pokoru za sebe i za cio grešni svijet. Ime 
im je otale, što su se vrlo rado zaklanjali i krili 
po širokim strašnim pustinjama. Znademo iz po- 
vijesti starih kršćanskih vremena, da su nekada 
one misirske i palestinske pustinje tako reći oži- 
vjele od tih svetih Božjih duša. Najviše su od 
njih poznati i poštovani sveti Pavao i sveti Anto 
pustinjak. 

I u našoj hrvatskoj katoličkoj povijesti pozna- 
jemo i s radošću spominjemo neke lijepe duše 
pustinjačke. Osobito svetoga Ivana pustinjaka, 
hrvatskoga kneževića, pa podsusedskoga pusti- 
njaka svetoga Martina. A imao je svoje pusti- 
njake i stari naš Zagreb na Gričkim Goricama. 
Jednoga takvoga pustinjaka spominju Zagrebački 
magistratski protokoli još pred nekih 150 godina, 
naime godine 1779. i godine 1781. 

Na 9. srpnja 1779. godine bude u magistrat- 
skoj sjednici: zaključeno: »Za Ivana se Šopronjija , 
po zvanju svome pustinjaka , zauzelo više go- 
spode i preporučilo ga, da kao takav bude primit 
kod kapele Svetoga Duba. Rečena su zauzimanja 
uzeta u primjereno razmatranje, pa sfe spomenu- 
tome Ivanu Šopronjiju određuje stan kod ka- 
zate kapele i ujedno jedan komadić zemlje, što 
će mu služiti za kuhinjski vrt i što mu se imade 

IZUMRCI JVARO 

NAPISAO J O 

U davno je vrijeme živio u Maloj Aziji na- 
rod, o kojem u novije vrijeme dosta znademo. 
To je bio narod hetitski. Hetitska je država bila 
jaka otprilike od 1800. do 1200. godine prije 
Isusa. Prije nekih dvadeset i. pet godina pronašli 
su ljudi i mjesto, gdje je bio glavni grad hetitske 
države. Razvaline su toga grada kod turskoga 



I PUSTINJAK 

URAJ LAHNER 

prvom zgodom iskrčiti. To je odlučeno tako i 
s tom obvezom, d,a on kod iste kapele vjerno i 
revnjivo vrši službu jednoga od dvojice zvonara, 
od kojih imade gospodin mjesni župnik jednoga 
otpustiti. I da se to izvede, određuje se i ovim se 
povjerava sadašnjemu gospodinu starješini iste 
kapele Stjepanu Čegetku, da on rečenome Šopro- 
njiju označi stan u kući spomenute crkve.« (Pro- 
thocollum Sessionum Mag'-stratualium 1779. et 
1780. str. 122.). 

Da je to sve bilo lijepo izvršeno i da je grad 
Zagreb s mnogo ljubavi i pažnje susretao svoga 
pustinjaka, pokazuje nam ponovni zaključak 
gradskoga magistrata od 28. travnja godine 1781.: 
» Ivan se Šopronji, pustinjak, vraća s liječenja 
svoga zdravlja oporavljen. Određeno je, da se 
on natrag postavi i uvede kod kapele Sv. Duha 
potpuno prema prvašnjoj odredbi magistratskoga 
zaključka od dne 9. srpnja 1779. I da on ne bude 
prisiljen iskusiti nikakav manjak u rečenome, 
preporučen je nadzoru velečasnoga gospođ'ina 
upravitelja.« (Prothocollum Sessionum Magistra- 
tualium 1780. — 1782. str. 232.). 

NOV ROMAN DIVNA KNJIGA 

Louis Bertrand: SAHGUIS t1ARTYRUM 

Broš. 40 Din — Uvez. 50 Din 

Tkogod je čitao Sienkiewiczev ,,Quo vadis“ , ne smije propustiti, 
a da ne pročita i ovaj roman Knjižnice Dobrih Romana 


D MACE AZIJE 

S I P Z I D A P 1 Ć 

sela Bogazikeja (Boghazkoj). To je u azijskoj 
Turskoj. Stari su Hetiti bili narod, koji je na- 
stao tako, da se nekakav indoevropski narod 
doselio u Malu Aziju. Onda su indoevropski He- 
titi nametnuli državi svoje ime i svoju vlast, pa 
su domaći stanovnici naučili od svojih gospo- 
dara nov jezik, ali su ga iskvarili svega. Pravi su 
Hetiti bili isprva visoki, plavokosi i mođrooki, 
ali su se u Maloj Aziji ženidbama miješali s do- 
maćim svijetom. I njihova su djeca bila druga- 
čija megoli njihovi očevi. Pomalo su se Hetiti 
pretvarali u narod, koji je bio sve više nalik na 
stare narode, koji su već prije Hetita živjeli u 
Maloj Aziji. Na 'kipićima iz onoga vremena vi- 
dimo, da je narod u Maloj Aziji bio veoma velika 
nosa. Čini se, da su u onim krajevima držali no- 
sata čovjeka veoma lijepim, a Evropljani ponaj- 
više drže nosata čovjeka kao ružna. Još se na 
hetitskim likovima vidi, da su nosili nekakve vi- 
soke kape kao kakve duge šiljaste šubare. 

Slika lijevo : 

AUTOKAROM NA MONTMARTRE U PARIZU 
S jednog putovanja Jeronimskog Putničkog Odbora 
Foto „Obitelj u 

Napisao J olsiai Mor — S madžarskog prevela Marija Neoroić 

(NASTAVAK) 


Najteže je bilo ići po onim mjestima, koja su 
nekada bila uzorana. Tlo je bilo tako tvrdo, kao 
da su stijene bile nabacane jedna na drugu. 

»Od čega žive stanovnici toga sela, kada ni 
gdje nema traga ni oranju ni sijanju?« 

Vidjet ćemo, kako i od čega žive. 

Kada su teškom mukom ušli. u selo, našli su sve 
prozore i vrata na kućama zazidana; uzalud su 
vikali, šta više i pucali, nitko im se nije odazvao, 
čak ni pas nije zalajao. 

S tim imanjem i selom se dogodilo to, da je sje- 
verni susjed za vrijeme gospodareva otsustva po- 
rušio gornje nasipe, koji su vodu iz Begeja uti- 
snuli na njegovo zemljište, a južni susjed je na- 
protiv ostavio zaštitne bedeme, i tako je negda- 
šnje uzorno imanje bilo neprestano pod vodom. 
Stanovnicima je dosadila ta vječita poplava, i 
napustivši svoje kuće odselili su se na susjedno 
otočje, gdje su živjeli od ribolova. 

To je za Jonaša bilo vrlo nezgodno, jer su po 
zakonu bila potrebna dva mjesna svjedoka kod 
uvedenja u posjed. 

Na sreću tu je župni dvor, koji nije porušen i 
sigurno stanuju u njemu, jer su prozori puni cvi- 
jeća. 

Jonaš priđe vratima i pokuca. Nitko nije otvo- 
rio, samo se čuo oštar lavež pasa. Gdje bi mogli 
biti ti. ljudi? Netko ipak mora ovdje živjeti, jer 
se kroz kuhinjski prozor vidi, da u štednjaku 
gori vatra, a u velikom loncu se kuha šunka. 

U taj čas zazvoni zvono na zvoniku; bilo je to 
ono lijepo veliko zvono, koje je još stari Botšin- 
kay dao saliti! Sigurno će župnik i svi drugi biti 
kod službe Božje. 

Mladi se gospodar uputi prema crkvi, kojoj je 
vrata našao pritvorena; uđe u predvorje i svuče 
svoje čizme, a šešir je ostavio na glavi. Tako je 
on to naučio u Nikomediji. 

U cijeloj crkvi bila je samo jedna djevojka i 
mali dječak obučen u crveno ruho. Sa zvonika je 
baš silazio neki debeli muškarac zajapurena lica. 

»Čuješ li zvonaru, gdje je pop ? 

»Ja sam pop.« 

»A gdje je zvonar?« 

»To sam isto ja. Ovdje svećenik sam zvoni! A 
čija si ti budala?« 

»I tvoja i svoja. Ja sam vlasnik ovoga imanja: 
Jonaš Botšinkay.« 

»Aha! Sada dolaziš iz Turske, je li? I ti misliš, 
da si u džamiji, zato si svukao čizme, a šešir 
ostavio na glavi?« 

»Pa zar ovako nije u redu?« 

»Ti si pravi poganin. Zar ne znaš za religiju?« 

»To još nikada nisam jeo.« 

»Ne blebeći, nego promijeni šešir s čizmama.« 

»Što? Da čizme stavim na glavu?« 

Umjesto daljnjeg razlaganja svećenik ga je to- 
likom snagom udario po obrazu, da mu je kapa 
odmah odletjela s glave. To je Jonaš razumio. 


»Pokazat ću ja tebi, izvrgavati ruglu svete 
stvari!« 

Jonaš je poljubio svećenika u ruku, da mu se 
zahvali, što ga je udario; to je također u Turskoj 
naučio. 

»Sada govori, zašto si došao?« 

»Došao sam te moliti, da mi budeš svjedok pn 
uvedenju u posjed moga oca i, da potvrdiš, da 
sam ja zaista ja.« 

»To ti mogu učiniti, ali prije moram odslužiti 
misu.« 

»Za koga? Zar ne vidiš, da nema nikoga u 
crkvi?« 



SLIKAR PETAR CORNELIUS, 
čiju smo sliku „Apokaliptički jahači" donijeli nedavno u „Obitelji" 

»To nije tvoja briga. Uostalom imam dosta 
vremena, dok ti pronađeš u selu drugoga svje- 
doka.« 

»Zar ova djevojka ne bi mogla biti, drugi 
svjedok?« 

»Ne. To je moja sestra, a zakon ne dozvoljava, 
da braća svjedoče zajedno.« 

»Ja ću pitati, jer je ona osim toga i gluhoni- 
jema.« 

»Ali gdje ću ja naći drugoga svjedoka?« 

»Idi na kraj sela, tamo je kuća Ciganke Ca- 
frinke, nju ćeš naći, ona će ti biti svjedok.« 

»Ovo ne počinje dobro,« pomisli u sebi Jonaš: 
svećenik i ciganka su prvi ljudi, sa kojima se su- 
sreću u selu. Vratio se gospodi i zamolio ih, da 
pošalju pandura po Ciganku. 

Njima je bilo svejedno, tko će biti svjedok, 
glavno da što prije svrše taj neugodni posao. Dok 
svjedoci dodu, oni su htjeli da uđu u dvorac i 
da ga pokažu mladome gospodaru. Ključa nisu 




imali, ali im niti nije trebao, jer vrata nisu bila 
zaključana, nego zabijena čavlima. Dakle morali 
su se pobrinuti za kliješta. 

U dvorcu nije bilo ništa, što bi se moglo odni- 
jeti; u velikim je dvoranama sve odzvanjalo od 
praznoće. Pokućstva uopće nije bilo, a drveni 
ostaci u kaminu su svjedočili, da ga je netko po- 
palio. Neko vrijeme je dvorac služio za stano- 
vanje jedne carske regimente, a zatim je postao 
utočištem raznih bjegunaca i razbojnika; poslije 
su nahrupili ovamo ljudi, koji su na osnovu sta- 
rih dokumenata prekopavali stare plemićke dvorce 
u nadi, da će pronaći kakvo sakriveno blago. Ti 
su pokidali podove i lijepe mramorne kocke na- 
bacali na hrpu, čekićem su izudarali prekrasne 
freske po zidovima, razbili skupe zemljane peći 
i uništili tajna vrata i pretince. Sada je cijela 
zgrada predana na milost i nemilost štakorima! 
Onaj, tko će tu stanovati, imat će mnogo veselja! 

Međutim se pojavila ciganka. Bila je obučena 
u šarene dronjke, koje su neuredno visjele na 
njoj, imala je navorano tamno lice, velike, žute 
zube i razbasurenu kosu. Bila je kao i sve ostale 
stare ciganke. 

Jonaš je vrlo volio cigansku rasu; odrastao je 
među njima i od njih je naučio sve, što je znao, 
a pod konac mu je i majka izgledala kao kakva 
ciganka. 

Kad je Cafrinka ušla, pozdravila je mladoga 
spahiju po ciganskom običaju ljubeći mu i ruke 
i noge, a zatim mu kroz suze reče, da je upravo 
takav, kao što mu je otac bio u mladosti. 

»Zar si ti poznavala moga oca?« 

»Niko ga nije poznavao tako dobro kao ja,« 
odvrati ona, i budući da su -čekali na drugoga 
svjedoka, imala je dosta vremena, da mu ispri- 
povijeda, kakav je bio njegov otac. Imao je vi- 
soko plemenito čelo, gustu kestenjastu kosu raz- 
dijeljenu na dvije strane, bujne brkove i tamno 
plave oči; glas mu je bio tako jasan, da se raz- 
lijegao na milje daleko. A bio je tako jak i okre- 
tan, da je znao uhvatiti živa jelena za noge. 

»Tako je, zaista je tako,« tvrdio je Jonaš, »i 
pokojna majka je isto pripovijedala o njemu!« 

On se sjećao svoga oca samo po pripovijedanju 
drugih. 

Uto- je i misa bila završena i župnik je mogao 
doći u dvor. Gospoda su se dobro načekala! 

IIIIIIIIIIIIIIIIIIIIIIIIIIIIIIIIIIIIIIIIIIIIIMIIIIIIIIIIIIIIIIMIIMMIIIIIIl 

ZIMSKO PUTOVANJE U RIM 

Mnogi dosad još ništa mogli ove Svete Godine 

poći ta Rim. Nekima bi to lakše i draže bilo 
ta zimi nego ta ljetta. K tome sta neki 
izrazili zelju, da i jedna skupina 
Hrvata pođe u Rim na ka- 
nonizaciju bi. Beruar« 
diče Soubirous, koja će dne 
v 8. prosinca biti svečano progla- 
šena Sveticom. I teši na pr. vode 

jednu skupinu hodočasnika na slavu lurd- 
ske pastirice u Rim. Tako ćemo učiniti i mi. 

Odlazak će biti 4. prosinca, a povratak 14. prosinca. 

Program i cijene objavit će se u budućem broju 

JERONIMSKI PUTNIČKI ODBOR 

ZAGREB, TRG KRALJA TOMISLAVA 21 

iiimiiiiiiiiiiiiiiiiiiiiiiiiiiiiiiiimiiiiiiiiiiiiiiiiiiiiiiiiimiiimii 


»Ecclesia praecedit! (Crkva je prva!)« reče vele- 
časni. »Morao sam zaključati crkvena vrata, jer 
ministrant ne može dokučiti bravu.« 

Sada su se mogli prihvatiti statucije. Ali gdje 
je diploma? Trista mu! Odvukao ju je jedan šta- 
kor, primamio ga je miris pečata i hostije. Srećom 
je nije mogao pojesti, samo je dvoglavom orlu 
odgrizao jedno krilo. Jasno se moglo pročitati: 
»No« Maria Theresia, divina favente clementia 
Rex Hungariae Hyerosolimae« ete. etc. (»Mi, Ma- 
rija Terezija, milošću Božje dobrote Kralj Ugar- 
ske, Jerusalema« itd.) 

Jonaš je slušao pobožno, otkrite glave (bojeći 
se, da ga opet ko ne pljusne). Mislio je, da je i 
to neka sveta ceremonija. 

Poslije su primamili u dvor maloga ministranta, 
koji je sve to promatrao s ograde. Svukli su ga 
na zemlju i, odrapili mu dvanaest šiba, da se sjeti 
ove 'Statucije i u svojoj starosti. Time je uvedenje 
u posjed bilo sankcionirano. 

Sada je bilo pitanje, tko će ovo cijelo društvo 
pogostiti. 

Mladi gospodar uz najbolju volju ne može ni- 
šta dati, to je očito, dakle ne preostaje drugo, 
nego da svi odu župniku na objed. 

Kad je ovaj to čuo, lice mu se sasvim izobli- 
čilo, jer je nerado gledao ma koga u svojoj kući. 
»Sacerdos debet esse homo hospitalis,« (Svećenik 
treba da bude gostoljubljiv čovjek) reče mu jedan 
od gospode. 

»Ta bio bih ja gostoljubljiv, samo da imam čime 
dočekati goste, ali župa je siromašna, nemam ni- 
kakvog prihoda, crkveni porez se uopće ne plaća, 
i da nema Botsinkayeve zaklade, ja bih već davno 
umro od glada. Možete doći k meni, ali ja vam 
nemam ništa dati da jedete.« 

»Ali oče,« oglasi se Jonaš, »kada sam povirio 
kroz prozor u kuhinju, ja sam na ognjištu vidio 
jednu veliku šunku!« 

»To je đavo zbivao s tobom šalu, ili si imao 
halucinacije. Ako ti se to još jednom dogodi, da 
za vrijeme korizme napast dolazi preda tebe u 
obliku šunke, prekrsti se tri puta, i šunka će se 
pretvoriti u žabu.« 

Velečasni je imao pravo. Objed se sastojao iz 
pečenih žaba i suhe ribe; k tome je dao loše ki- 
selo vino, koje je bilo tako gusto i rastezljivo, 
da se skoro nožem moralo rezati, kada se čaša 
otklonila od usta. 

Gospoda su bila naučena na bolja jela i zato 
su nastojala da čim prije pobjegnu sa tužnog 
mjesta, gdje čak i župnik gladuje. Ali Jonaš je 
ostao, jer on je bio navikao na oskudicu, a osim 
toga nije imao nikoga, kome bi mogao otići. 

Kad je ostao sa svećenikom nasamo, reče mu: 

»Sada bih volio znati, gdje ću ja prenoćiti?« 

»Ili u svom dvorcu ili drugdje, ali, kod mene 
nikako ne. Ja sam nemam više od jedne postelje. 
Od dviju namještenih soba jedna je moja, a druga 
moje sestre, dakle izbora nema.« 

Jonaš je nato tiho' primijetio: 

»Ovaj župni dvor je moj otac podigao, a za 
mene u njem nema mjesta.« (Nastavit će se.) 



Slika desno: 

SPOMENIK ISKLESAN U PEĆINI 
Američki kipar Gutzon Berglum došao je na neobično originalnu 
ideju, koju je i izveo : Iz jedne goleme granitne pećine u divljoj 
prirodi Sjeverne Amerike isklesao je glavu prvog američkog pred- 
sjednika Washingtona. Nije bilo lako u onolikoj visini izrađivati 
taj kip, a još je teže bilo opskrbljivati umjetnika hranom, dok je 
u toj visini bio zaposlen oko izradbe kipa: slali su mu gore 
hranu po žici. Berglum, koji je bio učenik slavnog francuskoga 
kipara Rodina, uopće izrađuje djela golemih razmjera: tako je 
izradio goleme kipove „Dvanaest apostola', Ruskina, Lincolnove 
glave itd. Rodio se g. 1867. 



ZEMCJA G ČEDAN A S MARSA 

NAPISAO DANIJEL CRLJEN 


Svaki se od nas u školi upoznao sa klasičnim 
prikazivanjem zemlje pomoću globusa, na kojem 
su jasno narisani svi kontinenti i mora. 

Kroz stoljeća su ti globusi vršili svoju dužnost, 
a da nikome nije palo na pamet, da ih turi u kut 
kao zastarjele i nemoderne, te dade nešto novo, 
bolje. 

Promatrajući globus, sigurno nam je palo na 
pamet, da bi nam tako zemlja izgledala, kad bi- 
smo ju promatrali na pr. s Marsa. Međutim to 
nije tako. 

Tko bi zemlju promatrao iz svemira, morao bi 
da je gleda kroz atmosferske slojeve, koji je 
okružuju. Jasnoća promatranog predjela ovisila 
bi prema tomu o množini oblaka, koji. se redovno 
nalaze nad tim predjelom. Gustina i prostranstvo 
oblaka zavisi od metereoloških i geografskih pri- 
lika pojedinog kraja. Uzevši osim toga u obzir 
okretanje atmosfere te podjelu mora i kopna 
s njegovim raznolikim relijefom, dolazimo do 
zaključka, da će slika pojedinih predjela biti do- 
sta jasna, a drugim će se predjelima tek razabi- 
rati osnovni obrisi. 

Ako dakle želimo imati približno ispravnu sli- 
ku zemlje gledane iz svemira, moramo- uzeti u 
obzir sve elemente, koji utječu na njen izgled. 

Takav je prikaz zemljine kugle nedavno poku- 
šao donijeti ruski prirodoznanac Leonid Andren- 
ko, pa je to u naučnim krugovima izazvalo veliko 
zanimanje. Taj novi kozmički zemljin globus, 
kako ga naziva njegov tvorac, ima da prikaže 
naš planet gledan iz svemira sa gomilama jasno 
bijelih oblaka, sa sjajnim polarnim snjegovima i 


naravnim nijansama kopna i mora, koje moraju 
biti jedva vidljive kroz gustu atmosfersku ko- 
prenu. 

Zemlja ima zacijelo dosta sličnosti s planetom 
Venerom. Pri. punom sunčanom svijetlu i pred 
crnom pozadinom on sja u bijelo-plavkastoj boji 
s laganom primjesom smaragdnog zelenila. Ta- 
kvo prikazivanje zemlje ima sugestivno djelo- 
vanje, te će nam pomoći, da isporedimo naš svi- 
jet sa sličnim 'članovima sunčanog sustava Mar- 
som i Venerom, jer ih mi našim teleskopima pro- 
matramo kroz slične eterske zapreke. 

Jasno je, da na novom globusu nema nikakovih 
pojedinosti, već je tu samo općem t izgled zemlje. 
Nad pojedinim se predjelom ne nalazi stalno 
mnoštvo- oblaka određene gustine, da bi se izgled 
toga kraja mogao točno utvrditi. Treba se stoga 
uteći metereološkim opažanjima, koja nam po- 
kazuju poprečnu oblačnu intenzivnost nad nekim 
predjelom. 

Tako je zemlja općenito- razdijeljena na neko- 
liko oblačnih zona, koje se na tom globusu raza- 
znavaju. Jednu zonu čini na pr. tropski Atlantik 
od zapadne Afrike do Floride, koji je redovno 
bez oblaka. Jako je oblačna zona južno od ekva- 
tora, Trećoj oblačnoj zoni pripada sjeverna Ame- 
rika, Sibirija, te sjeverna i srednja Evropa, i t. d. 

Iako novi globus ima s naučnog stanovišta 
prednost pred starim, ipak ga on ne može isti- 
snuti iz prakse, jer je dosadašnji zbog jasnoće 
ipak zorniji i na njem se razabiru detalji, koji su 
nam potrebni, ako hoćemo da dobijemo potpunu 
predodžbu kruglje zemaljske. 


881 




/ 




MUČENIK OD OSAM GODINA 

Iz protukršianskih progona u Japanu — Napisao salezijanski misionar 



Pet je već glava palo. Tjelesa vjernih kršćana 
ležala su u .mučeničkoj krvi pred svojim krvni- 
cima, koji su se odmarali iza okrutnog čina i opi- 
rali se o krvave ručke mačeva te pobjedonosno 
gledali po gomili zapanjene svjetine, što se od 
groze stisla u gomilu kao stado uplašenih ovaca. 

Ali još nijesu svi bili smaknuti. Još je stajala 
jedna žrtva. To je bio osamgodišnji mladić. 

Smililo se svjetini tog nevinog djeteta, te je 
nestrpljivo očekivala, što će izreći svemogući 
tiranin. I zbilja: i tvrda prsa tiranina kao da se 
ganuše. Ali što će? On mora da udovolji carevoj 
zapovijedi. Pogledao je na krvnike. I u njihovim 
očima nije vidio onog divljeg ognja kao obično. 
I njih je dirnuo pogled na tu mlađahnu, nevinu 
žrtvu. Tiranin zapovjedi: 

»Vodite ga u pagodu. Bozima neka prinese 
kad i bit će slobodan.« 

Narod zgrabi dijete f povede ga u pagodu. 
Dječačić bijaše miran. Ta pred njegovim očima 
evo umoriše već njegova oca, njegovu majku i 
braću. Gledao je, kako su tjelesa njegovih dra- 
gih još u zadnjim trenucima drhtala i valjala se 
u vlastitoj krvi. Gledao je mile njihove oči, koje 
su gasnule. Sve je to gledao i nije se bojao. Još 
mu je zvonio u ušima glas oca, koji je govorio: 

»Srčan budi, sine, da te vidim u nebu!« 

Strašna mu je bol trgala srce, tako strašna, da 
nije mogao spustiti ni suze s oka. Svaki vapaj 
zamro mu je već u samom grlu. Još je jedamput 
pogledao po mrtvim tjelesima svojih dragih, a 
onda su ga pograbili i odveli u pagodu. 

Svjetina je navrla u hladnu, tamnu pagodu. 
Sa sviju strana gledala su poganska božanstva 
na dječaka izbuljenih očiju, kao da ga žele pre- 
strašiti. Netko mu ponudi u ruke kada. Pred ki- 
pom božice Pusaih gori oganj. Metnut će kad na 
oganj — ta što je to? — i bit će spašen. 

Svi čekaju nestrpljivo. Što, zar ne će? Krvnici 
namrštiše obrve, a sve spopade neki strah. On 
zbilja krzma? Uto nastane grozan trenutak. Dje- 
čak uzme krepko i odvažno kad u ruke i baci ga 
na tle. Svjetina pobjesni. Stišće šake i diže ih u 



BISKUP USTRIJELIO KROKODILA 
Msgr Despatures, biskup u Mysoreu u Indiji, je dobar lovac, te je 
tako jednom zgodom ubio krokodila, s kojim ga vidimo na slici 


zrak. Nastane sveopće komešanje. Svaki hoće da 
dopre do dječaka i da ga ondje na onom istom 
mjestu sastavi s crnom zemljom. Dječačić po- 
krije lice rukama i preda se Bogu u ruke. 

»Na smrt, na smrt! Van s njime, ubijte ga kao 
psa!« orila se vika odasvuda. Sto ruku mahne, da 
ga pograbi i izvede napolje. Vucarili su ga kao 
zločinca i pljuvali na njega. Rastrgali mu odijelo 
i svega izmučena, iznemogla i prestrašena s de- 
belim čavlima pribili na vrata pagode. 

Visio je na vratima kao na križu — cvijetak 
nebeskih livada, žrtva zaslijepljena neznaboštva. 
Darovao je Bogu svoj mladi život bez krzmanja 
i suza. Niti je pisnuo, niti zubima škrinuo . . . 


Slika desno: 

CRNAČKA ŠKOLA 
U AFRICI 
Bijele misionarke okupljaju u 
Africi oko sebe crnačku djecu 
i odgajaju je u duhu kršćan- 
skom. Otvaraju i uzdržavaju 
za Crnčad škole učeći ih sve- 
mu, što uče i naša evropska 
djeca. Škola je dakako posve 
prilagođena prilikama i životu 
crnačkih urođenika. Jednu ta- 
kovu školu pokazuje i ova za- 
nimljiva slika 


Slika lijevo: 

ORANJE U KINI 
Jedan vuče plug, drugi ga 
gura, treći ide za plugom i 
sije, a četvrti zagrće posijano 
sjemenje lopatom 






ZEMLJE ZOVU MISIONARE 

K proslavi Misijskoga Dana napisao dr Josip And rit 


kršćanstvo nadarilo rod ljudski. I svaki od nas 
ćuti pritajeno smilovanje prema onoj crnoj, žu- 
toj, crvenoj i bijeloj braći našoj po Adamu, ko- 
jima je još uvijek uskraćeno ono, što je nama 
dano. I svaki od nas osjeća neodoljive simpatije 
prema svima onima, koji se trse i žrtvuju, da i 
na sva ona* kršćanstvu tuđa područja Zemlje 
posiju Kristovu misao. 

Tisuće misionara, gonjeni apostolskim pozi- 
vom, raštrkani su posvuda, gdje kršćanstvu tre- 
ba krčiti puteve. Teško je to krčenje. Teško i 
preteško. Životi padaju pod tom težinom. Pa- 
daju, a drugi dolaze, da nastave. I ne znaš, ko- 
jima da se više diviš: da li onima, što padaju kao 
žrtve budu-ćith uspjeha Kristovih, ili onima, što 
još ustrajnije i s još većom gorljivošću nasta- 
vljaju ondje, gdje su oni, što padoše, prestali. 

Salezijanski misionari u Ognjenoj Zemlji, 
franjevački u Kini, dominikanski u Africi, isuso- 
vački u Japanu — i. toliki po svim drugim kraje- 
vima stupaju po neutrtim stazama, da pripave 
put Kristu, koji želi doći k svim narodima, k svima 
dušama. Uspjesi njihovi često su prava čudesa, 
za koja nitko unaprijed ne bi bio vjerovao, da su 
moguća. A ipak misionari dokazuju, da i nemo- 
gućnosti postaju mogućnost, ako je po srijedi 
ljubav, koju zagrijavaju nadzemaljski ciljevi. 

Misije su najvidljiviji dokaz životne snage 
Crkve. One jasno i glasno bilježe korak po ko- 
rak njen napredak, njenu ekspanziju. A taj na- 
predak kršćanstva znači i napredak opće kulture 
i napredak socijalne jednakosti, za koju prilike 
kod svih nekršćanskih naroda i svi socijalni eks- 
perimenti sviju vjekova svjedoče, da je nem 
ne će biti ondje, gdje ne zavlada kršćanska nauka 
i kršćanski duh. Dakle misionari su ujedno širi- 
telji kulture i socijalni reformatori, te će tu nji- 
hovu ulogu pravo znati ocijeniti tek daleka bu- 
dućnost. 

Misionari idu za glasom, kojim ih zovu daleke 
zemlje, što čeznu za spoznajom vječnih istina. 
Idu i nose duhovni prevrat, koji znači ostvari- 
vanje pravoga bratstva među svima narodima. 


MISIONAR UBIO VODENOGA KONJA 
Jedan misionar od Bijelih Otaca u Ugandi u Africi nabasao je idući 
s jednim crnačkim dječakom na vodenoga konia te ga je ustrijelio 


Još više nego polovica čovječanstva ne poznaje 
kršćanstvo. Evropi najbliža dva kontinenta, Azija 
i Afrika, zemlje najstarijih kultura, kontinenti, 
na kojima stanuje preko polovice stanovnika ci- 
jele Zemlje, još su uvijek daleko od svijetla Kri- 
stove nauke. I drugdje po cijeloj kruglji zemalj- 
skoj ima još mnogo krajeva, koji još nisu stupili 
u golemu duhovnu zajednicu kršćanstva. 

A ipak svi ti krajevi, sve te zemlje zovu one, 
koji bi im donijeli svijetlo kršćanstva. Zovu i zov 
njihov odjekuje nečujno u srcima sviju nas, ko- 
jima je dana sreća, da poznajemo Krista, da smo 
dionici onih neprocjenjivih tekovina, kojima je 


Slika desno dolje : 
STANOVNICI ALJASKE 
SA SVOJOM LOVINOM 
Tuljan i morž su glavni izvor 
prihoda stanovnika na Aljaski. 
Trgovina tim živinama za vri- 
jeme od 35 godina nije nikada 
bila manja od 52,000.000 dolara. 
Kršćanstvo je u taj kraj bilo 
uveden 1794. godine, ali sve 
dok nije Aljaska prešla u vla- 
sništvo Sjedinjenih Država, 
nije nijedan katolički svećenik 
stupio na njezino tlo. Godine 
1872. pozove ravnatelj Aljaškog 
trgovačkog društva redovnike 
Oblate Neoskvrnjene Djevice, 
da tu preuzmu rad na misij- 
skom polju. Msgr. Clut prijeđe 
s misionarom P. Lecorre te 
s jednim eskimskim vodičem 
brda i dođe do Fort Yukon. 
Danas na Aljaski rade isu- 
sovci, kojih ima dvadesetak, 
i rad je njihov tu skopčan sa 
užasnim naporom 



POD JARMOM FARI RA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (NASTAVAK) 


»Hoću da platim svoj dug!« odgovori divnim 
smiješkom. 

1 Mahrat iziđe po drugi put shrvan od boli 
noseći to stvorenje, koje je mrzio, a koje je mo- 
rao spasiti, jer je Mahally tako naložila. 

A djevojka je ostala sama na ulazu u šator i 
promatraše jezovito napredovanje požara. Jedno 
veliko ced’rovo drvo plamsalo je bacajući snopove 
iskara. Plamen dohvati Loota, krasnog vranca, 
koji je ležao pokraj šatora. Pod žarkim ujedom 
vatre grozno opečene noge ne mogoše ga pod- 
nijeti. On zacvili groznim, dirljivim, gotovo ljud- 
skim glasom i klone natrag u visoku užarenu 
travu. Vatreno more uzbiba se začas, ali ga od- 
mah prekrije, i odvratan zadah spaljena mesa 
pomiješa se s čađavim dimom . . . 

»Loot, ubogi moj Loot!« zajeca plačući Ma- 
hally. 

Povratila se natrag u šator. Zrak je unutra, bio 
tako zagušljiv, da joj je ponestalo daha. Osjetila 
je, da joj je blizu kraj, i htjede da umre kao 
prava Francuskinja i prava kršćanka: hrabro i 
s vjerom u srcu . . . Čitavom svojom dušom po- 
čela je zazivati domovinu. . . ali ne više zemalj- 
sku domovinu, već onu tamo gore, . . . nebo, koje 
blista vječnim sjajem, plavi raj, gdje je majka 
čeka . . . 

Neizdrživa vrućina podigne opet na noge jad- 
nicu. Lomataila je rukama po zraku, a ustima hva- 
tala požudno uzduh, koga nije bilo . . . Neka ne- 
jasna buka zašumjela joj je u ušima, a gust dim 
ovio je, ujedajući za oči i gušeći je. Učini joj se, 
da se sve oko nje počelo kretati . . . Zastenjala 
je dugo i srušila se bez svijesti na čilim . . . 

U taj čas skoči pod šator Mehiđbr sav opržen 
i dršćući od užasne napetosti svih osjetila . . . 

»Mahally!« poviče iznemoglim glasom, »Ma- 
hally! . . .« 

U to je opazi, gdje leži onesviještena na sku- 
pocjenom sagu, omaštenom Draiđovom krvlju. 
On skoči da je podigne i iznese . . . ali zmijoliki 


PUTOVANJE U JUŽNU AMERIKU 

na 32. međunarodni euharistijski kon- 

• gres u Buenos Airesu za jesen 1934. 

pripravlja Jeronimski putnički odbor, 
Zagreb, Trg Kralja Tomislava 21, koji 
već odsada daje potrebne informacije. 


Odlazak oko 20. rujna 1934., a povratak 10. studenoga 

Putovanje parobrodom od Splita do Buenos Airesa 
traje 17 dana. Potanje obavijesti naknadno. 


plameni jezici zaigraše u taj čas već do samih 
platnenih zidova . . . Oleandri nad šatorom pla- 
nuli su . . . Začu 'se neko prijeteće, strašno pucke- 
tanje, i stabla se štropoštaše zajedno sa šatorom 
i zatrpaše plamtećim krhotinama Mehidura i Ma- 
hali . . . 

... A tamo dolje, u onome dijelu oaze, koji 
je požar poštedio, duboko ožalošćeni Angudi 
očekivahu tužnu skupinu. Draid se osvijestio i 
dozivaše u sav glas onu, koja je ostala u raljama 
vatre . . . Halyma je naricala tako očajno, da bi 
i kamen ganula . . . 

U taj čas doleti kao vihor u sav trk nekoliko 
jahača. Robert Matial, sa.v izobličen u licu, skoči 
na zemlju pred Draida. 

»Gdje je ona?« .zapita slabim muklim glasom, 
koji se nije mogao prepoznati. 

Nitko se nije usuđivao da mu odgovori ... On 
shvati, . . . baci se na koljena u pijesak i zakrivši 
lice drhtavim rukama udari u neutješan gorak 
plač . . . 

IX. U ZORU . . . 

Međutim je sunce obasjalo tužnu sliku . . . 
Ovce, konji i deve, što se bijahu razbjegli prošle 
noći preplašeni požarom, povratiše se nemirni, 
oglasujući se žalostivo i rastrkaše se po livadama, 
koje je požar poštedio. No ipak je tek malo ša- 
tora bilo potpuno uništeno’, samo oni, koji su 
okruživali Halymin šator, izgorjeli su posvema. 
Bezgranična mržnja Mehidurova vodila je spret- 
no njegovu zločinačku ruku, i on je vješto, pro- 
računao i poduzeo sve, kako ne bi Draid i nje- 
gova sestra mogli nikako izbjeći iz usudnog 
kruga, u kojemu su morali da zaglave. 

Ruševine su se još dimile, kad je Robert i ne- 
koliko ljudi pregnulo da pretraže garište, da 
nađu barem Mahallyjino tijelo. Milo i blago dje- 
vo jče ležalo je zacijelo pod usijanim pepelom, a 
otac ju nije nikako htio ostaviti ondje ... U naj- 
prijaznijem, najpjesničkijem kutiću oaze isko- 
pat će joj grob. Mirisavo cvijeće tvorit će pod 
njezinim krhkim tijelom šarenu prostirku, a po- 
vjetarac, što šušti u krošnjama palmi, i voda, što 
žagori u kamenim česmama, pratit će svojom pje- 
smom njezin vječni tihi san, u koji ju je uljuljala 
smrt . . . Složit će i krst .od dvije usječene grane 
cedra, nek bdije inad tim grobom govoreći o nadi 
i ljubavi velikom utješljivom gestom svojih raši- 
renih ruku ... A on, Robert, ne će više otići 
otale . . . Arapi će mu u jednom kutu oaze podići 
šator, i on će tu ostati, očekujući blaženi čas, kad 
će ga Bog pozvati k milim pokojnicama . . . 

. . . Ljudi su odgrta-li užareni pepeo i napola 
ugašeno ugljevlje. Nesretni otac zadubao se u 
svoje bolne misli prekapajući grozničavo medu 
ugareima, koji su se još žarili -Konačno se među 

izobličenim krhotinama, među krpama raznih 
tkanina, rastaljenim kovinama i pougljenjenim 
granama pojavi široki komad 1 osmuđena platna. 
Gotovo čitavi, šaitor ležao je tu na zemlji, jer se 
pri -padu složio poda se, i sačinjavao je čvrstu 
cjelinu. Teškom mukom podigoše glomaznu hrpu, 
i silan krik izvi se iz svačijih grudi: kad se teško 
platno srušilo, ugušilo je vatru, i pod njegovim 
tvrdim inafoorima poikazaše se sada netaknuta 
tjelesa Mehidura i male Mahaliy! . . . 

'Djevojka je izgledala kao da spava: bila je 
bijela i djevičanska, a duge njezine pletenice 
razvile su ,se oko nje kao' zlatna rijeka . . . 

Mehidurovo je lice naprotiv bilo zgrčeno od 
teškog očaja, i. nitko ga nije mogao pogledati. 
Jedan od željeznih štapova, koji nošahu šator, 
bijaše ga pogodio u sljepočicu. Smrt je namah 
izvršila svoje djelo, i mahratova je sudbina bila 
zapečaćena . . . Dva čovjeka ga odnesoše . . . 

Robert se baci na tijelo kćeri. Val golemog 
očaja penjao se u mjernu prijeteći da mu pomuti 
razum. Halyma je stajala do njega i bolno pro- 
matrala blijedo lice male Francuskinje. Nije više 
plakala: iscrpljene oči nijesu više imale suza . . . 

Najednom iRobert grozno poviče i skoči na 
noge . . . Učinilo mu se, da je osjetio, kako je bli- 
jedo čelo zadrhtalo pod njegovim poljupcima! . . . 

Pograbio je u naručaj nepomično tijelo i po- 
trčao praćen pomahnitalom svjetinom k jednom 
od bistrih vrela, što su žuboreći tekla oazom. 
Uspomoć Halyme poprskao je hladnom vodom 
lice i ruke kćeri. Drhtave njegove usne dozivahu 
svim žarom Gospodara života, ... i taj svemogući 
Gospodar čuo ga je i uslišao . . . 

»Na mirisavom ležaju od zimzelena, gdje je po- 
čivala, u blistavom sjaju zore, koja se smiješila 
s jasnog neba, Mahally, nasmijana kao zora, 
otvori oči . . . 

X. ZAGLAVAK. 

Ponoć je već davno bila prošla, kad je otac 
Stjepan zaklopio omašan rukopis, u kojemu je 
po pričanju Roberta Matiala opisao pripovijest 
o dugu male Mahally . . . 

Kad je njegov topli glas utihnuo, naši se pri- 
jatelji trgnuše, kao da su se prenuli iz nekog 
divnog uzbudljivog sna, i ogledaše se nekud za- 
čuđeno .. . Nad njima su gore treptale velike i 
jasne južne zvijezde zasjenjene svijetlom mje- 
seca., koji je zalijevao rastaljenim srebrom tamne 
baršunaste valove mora, a sve je na brodu spa- 
valo . . . 

Čitavo je društvo bilo duboko dirnute doga- 
đajima, koje su čuli i kojima je izvor bio u onim 
istim tajanstvenim podzemnim hramovima pod 
paomama đungle, otkuda je kleta fakirska ruka 
posegnula i za Vehrijinom glavom i prisilila Ma- 
haradžu od Honankore, da potraži s djetetom 
spas u domovini male, slabašne, a ipak tako ju- 
načke Beatrice, koja je umalo položila svoj ži- 
vot, da svoje drage indijske prijatelje privede 
iz tame u svijetlo . . . Tko da opiše sva ona uzbi- 
bana čuvstva, koja su buktjela ovaj čas u duša- 
ma ovih šest suputnika, dok je parobrod nečujno 
klizio usnulom pučinom! . . . 


Pregled događaja 

6. listopad a. Njemačka .predala Engleskoj, 
Italiji i Americi -svoje predioge o pitanju ra- 
zoružanja., te se na razne načine tumači to, 
što je Njemačka mimoišla Francusku. 

7. Nj. V. Kralj Aleksandar i Kraljica Marija sti- 
gli na grčki otolk Krl 

8. U Španiji sastavljena nova vlada, kojoj je na 
čelu Martinez Barrioz, koja će 19. studenoga 
provesti nove izbore. 

9. Nj. V. Kralij Aleksandar i Kraljica Marija vra- 
tili se <s putovanja, na kojem su pohodili Ru- 
munjsku, Bugarsku, Carigrad i Krf. Rumunj- 
ski ministar vanjskih posala Titulesku u Var- 
šavi, oida'kle putuje u Beograd, Sofiju i An- 
karu, glavni .grad Turske. 

10. Poljski predsjednik republike Moscicki vjen- 
čao se s gospođom Marijom Dobrzanskom. 


Svi su šutjeli . . . Maharadža i Rene obrisali su 
kradom suzu, a Beatrica i Vehri prešle su još 
jednom ne stideći se preko trepavica rupčićem, 
koji je već bio sasvim mokar... Otac Stjepan 
šutio je ne htijući da naruši ovaj gotovo sveti 
muk, a Matial je sjedeći u sjeni upro pogled ne- 
kuda daleko, a pred očima su mu zacijelo lebdjela 
dva lika., koji su za njega značili sve na svijetu, 
a samo jedan povratila mu je sudbina . . . Ko- 
načno se oglasi Beatrica tihim i od uzbuđenja 
drhtavim glasom: 

»Ah, gospodine Matial, kako bih bila. sretna, 
da je Mahally ovdje s vama, da je mogu upo- 
znati ... Ta kako to, da je nijeste sa sobom 
poveli?« 

Smiješak neopisive sreće zaigra na usnama 
Robertovim, kao i uvijek, kad mu je netko spo- 
minjao njegovo dijete. 

»Draga gospođice,« odvrati tiho i prijazno-, 
»vi ćete ipak vidjeti malu Maju ili Mahally, kako 
želite, jer se ona sada nalazi u Marseju, kamo i 
mi plovimo: Ja sam je naime odmah poslije nje- 
zinog čudnovatog spasa odveo u Francusku i 
smjestio je u marsejski zavod čč. Sestara, koji 
zacijelo^ poznate... Ja sam nato otputovao za 
zadnji put u Kalkutu, otkuda se evo vraćam... 
Mahally čeka na mene u Marseju. Povest ću je 
na duže putovanje po' Francuskoj, da upozna 
svoju domovinu, o kojoj je toliko maštala . . . 
Zatim ćemo se povratiti tamo dolje u Afriku, gdje 
nas veže previše uspomena, a da bismo je mogli 
zauvijek ostaviti . . . Imam velikih planova za pre- 
porod onog kraja, kamo kolonizacija još nije 
doprla . . . Otac Stjepan doći će sa mnom, da još 
jednu novu misijsku stanicu pribroji dugom nizu 
crkava i katoličkih ustanova, što ih je kao bla- 
goslovljeno sjeme rasuo -po čitavoj Africi ... Ali 
sada prije svega želim, da se u miloj domovini 1 
odmorim i da sam sa svojim djetetom uživam 
neko vrijeme sreću, kojoj se uistinu nisam više 
nadao. A kroz to vrijeme ne bih mogao pože- 
ljeti mojoj kćeri bolje drugarice od vas. Mahally 
će biti ushićena s vama, . . . samo ako vi . . . ne- 
mate ništa proti tome . . .« 

Beatrica prihvati s oduševljenjem ijubeznu 
ponu-du, čitavo je društvo glasno izrazilo radost, 
što će upoznati Draidovu pokćerku, ali onda opet 
ušutješe svi . . . Kad čovjek mnogo osjeća, onda 
malo govori, a naši su prijatelji tu noć uistinu 
previše osjećali . . . Jedino na Matialovom licu 
čitao se uz tihu sreću i odraz neke tuge i žalbe 
za onom, koju nije našao, — svi drugi bili su sa- 
mo sretni, neizrecivo sretni, što su izbjegli toli- 
kim nesrećama . . . Nov život, vedar i nepomu- 
ćen, otvarao se pred njima, i njihova su srca slala 
toplu šutljivu zahvalnicu put blistavog veličan- 
stvenog neba Onome, koji je tako mudro i« do- 
brostivo vodio njihov udes . . . 

Srodna sudbina zbližila je i povezala dubokim 
prijateljstvom te ljude, koje je slučaj, ili radije 
ruka Providnosti, doveo skupa na ovu lađu . . . 

Tako su svi dani putovanja do Francuske pro- 
tekli u međusobnom upoznavanju, povjerljivom 
razgovoru i najugodnijoj intimnosti . . . 

Konačno je jednog vrućeg popodneva auto 
vozio naše društvo kroz pospane i užarene mar- 
sejske ulice k samostanu, gdje ih je čekala »pu- 
stinjska. Francuskinja«, kako ju je u šali prozvao 
Rene. Jureći kroz grad Francuzi su s ganućem 


pozdravljali domovinu, a Vehri i knez proma- 
trali su sa zanimanjem tu Evropu, o kojoj su 
toliko toga čuli, gledali i čitali . . . 

Nekoliko časaka nakon što ih je sestra vrata- 
rica uvela u govornicu zavoda punu ugodne hla- 
dovine, otvoriše se vrata, a na njima se pojavi 
prekrasna mlada djevojka, kojoj su niz pleća 
visjele dvije duge i debele zlatne pletenice. Bila 
je odjevena u najmoderniju parišku haljinu, koja 
joj je divno pristajala, ali krivo zakopčana dug- 
meta, i neki dražesni nered na čitavoj toaleti po- 
kazivahu bjelodano, da se pomalo divlja angud- 
ska kraljevna nije mogla preko^ noći upoznati i 
složiti isa svim kompliciranim zahtjevima evrop- 
ske mode. 

Kličući »tata, tata« htjela je da poleti inžiniru, 
koji je sa suzom u oku raskrilio ruke, ali je ugle- 
davši nepoznato društvo zbunjeno zastala na vra- 
tima. Inžinir joj priskoči u pomoć i zagrlivši je 
s bezbroj cjelova predstavi joj ostale, te ukratko 
ispriča, kako se s njima upoznao . . . 

Srdačna i otvorena Mahally ubrzo se sa svima 
sprijateljila, i kad je nakon nekoliko sati čitavo 
društvo izišlo, da razgleda grad, ona je već cvr- 
kutala s Vehrijom i Beatricom tako povjerljivo, 
kao da su i one brale s njom oleandre u miri- 
savoj oazi Anguda. 

Jutro- je. Sunce još nije pripeklo, a tihi svježi 
vjetrić duva s pučine mreškajući jedva glatku 
površinu. A u krasnoj baš'ti, koja okružuje bo- 
gatu vilu nedaleko Niče, lišće ni ne osjeća taj 
lagani dašak i visi mirno, kao da se još nije raz- 
budilo iz noćnoga sna . . . (Svršit će se.) 


RIJEŠIO SE DUGOVA 

Zabilježio Silbereisen — Preveo Tine Kristio 


Slavni operni pjevač Karl Vauer (1783. — 1857.) 
bio je vrlo duhovit, ali vrlo zadužen. U to je vri- 
jeme ruski car Nikola I. dolazio u posjete prus- 
kom kralju Fridrihu Vilimu III. u Berlin. Kod sva- 
koga takvoga posjeta davala se Mozartova opera 
»Don Juan«, koju je car vrlo volio, a kod tih je 
predstava pjevao uvijek. 

Kad je 1835. u zimi došao car opet u Berlin, 
ode Vauer svojim vjerovnicima i reče im: 

»Čim vidite, da su oglasili ,Don Juana’, odmah 
tražite, da me zatvore radi dugova. Nemojte ni- 
kako pristati, da me puste, dok vam se ne plati 
i zadnji ostatak duga, pa ćete doći do svojih 
novaca.« 

Kad je dakle došao taj dan, doleti generalni 
indendant opere kralju i javi .mu, da se ne može 


izvoditi. »Don Juan«, jer je Vauer u zatvoru. Za- 
tvorili su ga vjerovnici i ne puštaju ga, dok se 
ne isplati i zadnji ostatak duga. 

»Pošto-poto ,Don Juan’ se mora izvoditi i u 
njem mora pjevati* Vauer, jer je inače caru po- 
kvareno sve veselje,« reče kralj. 

Kada je upitao, koliki je cijeli dug, začudi se 
čuvši, da prelazi tisuću talira. Radi toga upita, 
kolika je plaća pjevačeva. Rekoše mu: osam sto- 
tina talira. 

Te je večeri Vauer u divnoj Mozartovoj operi 
u ulozi Leporela upravo briljirao i bio tako sja- 
jan, da se car svih Rusa, koji je inače biO' dosto- 
janstveno hladan, morao neprestano držati za 
trbuh od smijeha. Radi takvog raspoloženja posla 
Vaueru posebnu nagradu od tisuću rubalja. 



»REKORD« 

Dječja kolica 

Kupujte najbolje uz ori- 
ginalne tvorničke cijene 
samo izravno kod 

»hekoim« 


Tvornica Dječjih Kolica, Zagreb, Vlaška 68. Tel. 32-52. 

Tražite cijenik besplatan ! 

ZYKLONB, 

jest najsavršenije sredstvo za uništavanje 
svih kućnih insekata kao: stjenica, mo- 
ljaca itd. Ne oštećuje namještaj kao ni 
tkanine uz garanciju. Ne nasjedajte drugim 
nesavršenim sredstvima. Izvađa i upute 
daje ZYKLON a. d., Zagreb, Miramarska 
cesta 25. Telefon 41-65 

ŽENSKI 

MAJICA I DIJETE. 

Juha za dojenče. Za starije dojenče, 
•od 6 mjeseci dalje, važna je hrana i 
juha. Najbolje su za nj juhe od sluzi 
(riž/ne) i od povrća, koje mogu. biti 
pomiješane is juhom od mesa, ali mo- 
gu biti i bez nje. Sluz se prognječi 
kroz sito od konjskih niti. Da li da 
ise mesna juha kuha od mesa ili kosti, 
posve je -svejedno, tek za juhu od te- 
lećih kosti se može reći, da joj se 
daje ineka prednost. Mala djeca isprva 
obično ne će da jedu juhe radi slanog 
okusa, pa samo treba ustrajnosti te 
isprva juhi dodavati malo šećera (i 
mlijeka), i dijete će se pomalo pri- 
viknuti i na tu hranu. 

Jelovnik djeteta u drugoj polovici 
prve godine. Raspored obroka za di- 
jete iza navršenog šestog mjeseca i 
dalje jest ovaj: tri puta na dan dobiva 
dijete mlijeko (prsa ili na bočicu), če. 
tvrti mu je obrok sa grisom na mli- 
jeku, a peti s juhom ili varivom i kom- 
potom. Međutim taj jelovnik ne treba 
da bude nešto, ičega se treba slijepo 
držati, nego tek glavno ravnalo majci, 


AHALIJA VUHSAN 

ISPITAH/! PRIMALJA 
ZAGREB, ĐORĐlCEVA ULKA 8a 

preporuča se cij. 
gospođama u Zagrebu 
i provinciji 

S VIJE T 

a ona će već i sama prema tome znati 
uđesiti raspored obroka onako, kako 
njenu djetetu najbolje prija. Dr. E. N. 

KUĆANSTVO 

Koštane stvari kao što su kašike, 
viljuške, češljevi i t. d. ne smiju se 
metati u vruću vodu, jer u njoj omek- 
šaju i izgube oblik. 

Kako ćeš prepoznati je li brašno do- 
bro ili pokvareno? Zagrabi jednu ša- 
ku brašna, stisni što bolje možeš i 
stavi na tanjur. Ako rpica ostane sku- 
pa, brašno je dobro i zdravo, a ako 
se razasipa, pokvareno je. 

Lako i teško probavljiva jela. Ni- 
jesu sva jela jednako probavljiva, a 
ni svaki želudac ne može svako jelo 
jednako preraditi. Lako probavljiva 
hrana ostaje u želucu kraće vrijeme 
od one koja je teško probavljiva. Te- 
kućine i meka jaja odlaze iiz želuca 
već poslije 1 do 2 sata. Krumpir, kom- 
pot, fina variva, bijeli kruh i riba 
ostavlja želudac iza 2 do 3 sata. Le- 
ća, grašak, grah, pečemlka i suho me- 
so izlazi iz želuca istom iza 4 do 5 
sati. Crni kruh, riža, repa., salata i 
meko kuhano meso probavi želudac 
iza 3 do 4 sata. Veliku ulogu ima pri 
tom i dobro žvakanje, jer što je hra- 
na bolje usitnjena i bolje sažvakana 
u ustima, to je probavljivija. Odatle 
se može vidjeti, da između dva obroka 
treba da prođe 3 do 4 sata. 

Povrtnica (rotkva), ako se jede 
n e slan a , n a j b olj e je sredstvo proti 
koleri i žučnom kamenu, koji izli- 
ječi bez operacije. Za povrtnieu kažu 
u Hrv. Primorju: Čuvaj me od soli, 
ja ću tebe od devet boli. Zagrepčani 
i Jelačieevi vojnici iz g. 1848., lije- 
čili su se od kolere povrtnicom. I u 
Italiji jeli su godine 1866. naši vojnici 
neslanu povrtnieu proti koleri. 



KUHINJSKI RECERTI 

Punjeni kupus. Očisti jednu glavu 
kupusa, izreži i izdubi, da ostane gla- 
va šuplja, sa svih strana na prst de- 
belo. Pirjani sameljenu svinjetinu na 
masti sa malo luka. Posebno pirjani 
na masti skosani kupus i pomiješaj sa 
mesom, osoli, dodaj četiri žlice riže, 
dva jaja, pobiberi, dobro zatvori liš- 
ćem od kupusa, sveži u ubrus, objesi 
na kuhaču i metni u vrelu slanu vodu 
u lonac i pusti neka kuha dva sata. 
Izvadi na sito, otvori ubrus, iskreni 
na zdjelu, i prelij sa lijepim crvenim 
umakom od rajčice. 

Naduvak sa žličnjacima. Uzavri 
osminu litre mli j e k a s a 3 dkg m as 1 a c a 
te ukuhaj osminu litre brašna i mije- 
šaj, dok ne postane gusto, glatko ti- 
jesto.. U toplo miješaj jedno cijelo jaje 
i 'dva žumanjka. Malom žlicom zaku- 
havaj žličnjake u vrelo' mlijeko i pu- 
sti ih u mlijeku ohladiti. Kuhaj po- 
novno 3 del mlijeka sa 10 dkg maslaca 
i 10 dkg brašna i dvije pune žlice 
ribanog parmezana. Metni soli, malu 
žlicu šećera- mirodije za paštete. Umi- 
ješaj jedan za drugim šest žumanja- 
ka, a od šest bjelanjaka načini čvrst 
snijeg. Manju polovicu ovoga tijesta 
metni u zdjelu za pečenje i prepeći, 
da požuti. Žličnjake ocijedi iz mlije- 
ka i. slo-ži na to., drugu polovicu tijesta 
premaži preko toga. Oblik metni u 
posudu sa mal'o vode te sve zajedno 
u pečenjaru, da se skroz prepeče i 
odozgo lijepo porumeni. 


NOVI ROMAN 

SHNGUIS IH 9RTYHUM 

od Louis Bertranda 

ubraja se među najljepše ro- 
mane svoje vrste na svijetu 
Cijena 40 Din, za pretplatnike 
20 Din — Izdala 

Knjižnica Dobrih Romana 

Slika desno : 

K SEZONI ZABAVA 
donosi moda opet razne pre- 
tjeranosti kod večernjih ha- 
ljina vrlo sumnjiva ukusa. Ha- 
ljine bez rukava ili s prekrat- 
kim rukavima, a osobito s 
neukusnim izreskom na leđi- 
ma, dokazuju, kako smisao za 
pravu ljepotu u modi nazaduje 



SVJETSKI DOGAĐAJI 

OPASNOST OD RATA NA PACIFIKU 


JJ Starom i Srednjem vijeku čitav 
se kulturni život razvijao na obalama 
Sredozemnoga mora. Otkrićem Ame- 
rike počinje Novi vijek, u kojem se 
težište snaga prenijelo na obale 
Atlantskog oceana. Napretkom moder- 
ne tehnike postaje Amerika sve bliža i 
bliža, a s tim uporedo prenose se bor- 
be za svjetsku prevlast sve više na 
Tihi ocean. Kinesko-japanski sukobi 
možda su samo početak onih borba, 
koje tek dolaze i koje naviještaju sve 
jači glasovi o »žutoj opasnosti«. A ta 
» žuta opasnost« dolazi baš s obala 
Tihog oceana (Pacifika), gdje se smje- 
stila žuta rasa, jedini ozbiljni konku- 
rent bijelaca. 

Velevlasti su bijelih ljudi na oba- 
lama Pacifika posljednje vrijeme znat- 
no potisnute, a snažno se afirmirao 
Japan. Izakako su Mikadovi vojnici 
god. 1904. potukli Rusiju, Japan po- 
siže sve više za azijskim kopnom i da- 
nas zapravo drži u šahu cijelu Kinu 
i tamo u velike ugrožava utjecaj i 
trgovačke pozicije bijelih ljudi. Po 
tome je Japan postao prva vlast na 
sjevernom dijelu Velikog Tihog oce- 
ana. Jedini takmac su mu Sjedinjene 
Države, koje imaju u sjevernom di- 
jelu Pacifika jake baze i silnu mor- 
naricu. Ali moć Japana je danas u to- 
me, što on kontrolira Kinu, a Sovjet- 
ska Rusija nije toliko jaka, da mu se 
može oduprijeti, već čak prodaje i 
svoj dio mandžurske željeznice. Ali 
zato na južnom dijelu Pacifika čvrsto 
stoji Engleska, koja ima Australiju i 
brojne otoke. Sjedinjene Države ta- 
kođer tamo imaju velik broj otoka, a 
Francuska čvrsto drži Indokinu. Na 
Indijskom oceanu dominira Engleska. 

Zahvaljujući tome, što je Kina sla- 
ba, pozicije žute rase stoje danas vrlo 
dobro. Kad bi Kina bila jaka i oboru- 
žana, moralo bi doći do borbe između 
Kineza i Japanaca, i na taj način i 
do slabljenja utjecaja žute rase. 

Na južnom dijelu Pacifika zahva- 
ljujući položaju Južne Amerike i 
Australije , dvaju golemih kompleksa 
zemlje vrlo podesne za naseljavanje, 
koje drži bijela rasa, bijelci drže čvr- 
sto svoje pozicije pod vodstvom En- 
gleske i Sjedinjenih Država Ameri- 
čkih. Ta područja kao na sjeveru Ka- 
nada i Sibir i ja obećana su zemlja bi- 
jele rase, gdje će moći seliti pretičci 
evropskog stanovništva, ako »bijela 
kuga« i slični »novovjeki izumi« ne 
podgrizu našu snagu. Kod toga je 
utješljivo to, da i Slaveni (silni pro- 
stori bogate Sibirije) i Anglosasi (Ka- 
nada, Australija) i Romani (Južna 
Amerika) imaju velika područja eks- 
panzije. Tek Njemačka nema podru- 
čja za izvoz pretička stanovništva. 

Od žute su rase Kinezi imali s na- 
seljivanjem uspjeha jedino u Mandžu- 
riji. a zasada su im i tamo vrata dalje 
zatvorena. Sjedinjene Države, Kana- 
da, južnoameričke države i Australija 
ne dozvoljavaju useljavanje žute ra- 
se, a osobito ne Japanaca. Japan je 
na taj način stisnut u uske granice 
svojih otoka pa mora tražiti izlaz. Ili 
će dobiti zemlju podesnu za naselja- 


vanje i tako odteretiti svoju dosta ne- 
plodnu zemlju, ili će dobiti tržišta za 
svoju industriju i na taj način omogu- 
ćiti poput Engleske egzistenciju svo- 
jim radnicima u vlastitoj kući. Japan 
je u novije vrijeme pokušao naći tr- 
žišta. Danas je njegovo najbolje trži- 
šte Kina, a sada traži nova. Pojavljuje 
se u mnogim zemljama pravi prav- 
cati japanski » dumping «, kako kažu 
evropski tvorničari. I na naša tržišta 
počinje dolaziti japanska roba, koja 
se odlikuje niskim cijenama. Po tome 
japanska industrija postaje opasna, 
jer drugi ne mogu pružiti tako niske 
cijene radi toga, što moraju skuplje 
platiti radnika nego japanski tvorni- 
čar. Japanac ima nevjerojatno ma* 
lene zahtjeve glede stana i hrane. 

Ako Japanu ne uspije ovakova po- 
litika industrijske ekspanzije, tada se 
mogu očekivati sukobi oružjem, jer 
će Japan morati tražiti zemlju, kamo 
će seliti Japanci, koji u domovini ne 
mogu naći zarade. Ta zemlja će biti, 
kako misle neupućeni, Mandžurija. 
Međutim Mandžurija to nije i ne mo- 
že biti, jer Japanci nisu otporni kao 
Kinezi i ne podnose oštru mandžursku 
klimu. Za njih su najpodesnije Južna 
Amerika i Australija. Međutim Južna 
Amerika je puno jače naseljena nego 
Australija, pa danas baš Australija za 
Japance predstavlja pravu obećanu 
zemlju. Australija ima silne rudnike, 
osobito ugljena, koji Japan mora uvo- 
ziti. Osim toga Japanu najbliža i naj- 
pristupačnija sjeverna obala Austra- 
lije upravo je nenaseljena. 

Australija i Japan daleko su od nas, 
pa je kod nas ostalo nezapaženo, da 
se već sada na australskom tržištu vo- 
di teška borba između engleske i ja- 
panske industrije. Japan snažno kon- 
kurira Engleskoj osobito, otkada je 
japanski novac (jen) izgubio 60 posto 
vrijednosti, i na taj način je japanska 
roba znatno pojeftinila. Na taj način 
japanski uvoz stalno raste. Englezi to 
osjećaju i možda će se jednoga dana 
sjetiti i tražiti, da se carine plaćaju u 
zlatu. Ali to bi značilo stotine tisuća 
japanskih radnika baciti na ulicu, pa 
će Engleska prije dobro promisliti, 
nego što će zatvoriti sve ventile, na 
koje Japan može disati, jer svatko 
znade, da su u Japanu vrlo jake impe- 
rijalističke struje, koje traže, da se 
pređe na obračun oružjem. 

Kako glase najnovije vijesti, j Ame- 
rika i Engleska grade punom parom 
nove brodove. Ni Engleska ni Ame- 
rika ne grade te brodove radi obrane 
svojih obala na Atlantskom oceanu. 
Danas je njima jedina opasnost Ja- 
pan. Obje te države se spremaju na 
borbu. A ako dođe do te borbe, sa- 
svim je sigurno, da će ta borba biti 
na Pacifiku i to baš negdje na oba- 
lama Australije. To će sigurno biti 
najveća borba dosada. 

Međutim ,. nadajmo se, da će se po- 
vratiti bolja vremena, kad će i japan- 
ski radnik naći mjesto na suncu i ne 
će trebati poseći za oružjem, da sebi 
osigura šaku riže i kućicu od papira. 

N. O. 


Emancipira j| te »c 

od inostranih proizvoda, u 
tome leži Vaš patriotizam 

DINARA 6* — 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, Ilica 61 — Vlasnik M. F. J. Segedi 
Kod narudžbe od 12 tuba uz Izrezak 
ovog oglasa cijena tubi Dinara 5*— 


JE Cl VAM POZNATO? 

1. Kada, gdje i pod kojim književ- 
nim imenima bili su prvi put tiskani 
Martićevi »Osvetnici«? 

2. Što je bila kraljevina Ilirija? 

3. Kada je osnovana ljubljanska 
biskupija. 

4. Što je »crvena« a što »bijela 
ruža« u engleskoj povijesti? 

5. Što su bili kaptoli u katoličkoj 
Evropi od početka XIII. stoljeća? 

6. Tko su Angloindijci? 

7. Gdje na istočnoj jadranskoj obali 
padne preko godine najviše obo- 
rina? 

ODGOVORI NA PROŠLA PITANJA. 

1. Bornima de Boninis bio je zname- 
niti Dubrovčanin, po zanatu tiskar. 
Radio je 1478. u Mlecima zajedno sa 
Kotoraninom Andrijom Paltašićem.. 
Zatim ise 1481. preselio u Veromu, pa 
1483. u Bresciju. Tu mu je bio surad- 
nik Talijan Miniato dei Sera iz Fi- 
rence. Godine 1491. preselio se u. 
Lyom, te mu se nakon 1508. izgubi 
svaki trag. 

2. Hrvatski je isusovac, učenjak. 
Ruđer Bošković namjeravao poći u. 
Braziliju sa nekim naučnim portu- 
galskim izaslanstvom, da sudjeluje pri. 
mjerenju jednog podnevinika. Ali ga 
papa Benedikt XIV. ne htjede pustiti 
iz svoje blizine, pa mu povjeri mje- 
renje podnevnika između Rima i Brin- 
disija. Drug mu je bio neki engleski 
isusovac. Uspjeh istraživanja ob javiše* 
u ii a timskom djelu »Astronomsko i 
zemljopisno putovanje u državama 
Crkve«. Kasnije je pošao u Englesku,, 
a londonsko ga Kraljevsko društvo* 
odluči poslati u Kaliforniju promatrati 
prolaz Venere, ali se namjera ne 
ostvari. 

3. Hrvatski je književnik, Zadranin 
Šime Budinić (f 1600.) prvi uveo u 
hrvatski alfabet slova: ć, č, ž. 

4. »Vazetje Sigeta grada« prvi je 
junački spjev u hrvatskoj književno- 
sti. Spjevao ga je Zadranin Brno 
Karnarutić. Tiskan je 1584. 

5. »Puške arnautsike« bijahu puške,, 
što ih pravljahu srpski puškari pri 
koncu XVIII. i u XIX. stoljeću u Pri- 
zrenu, Đakov’ci, Peći i d’rugovdje. 

6. Cincari su narod romanske krvi. 
Prošlost mu je nejasna. Žive po Bal- 
kanskom poluotoku, osobito po istoč- 
nim mu dijelovima, razasuti među 
ostale narode. 

7. Najstarije je ime Lisaibona valj- 

da feničkog porijekla. To> je drevni 
Olisipo (Veseli zaljev). U rimskoj se 
vlasti nazivao Felicitas Julia (Sretni' 
Julijev grad).. Godine 716. osvoje ga. 
Mauri i nazovu A1 Ožbaina, a 1147., 
kada mladi portugalski narod skrš* 
maurski jaram, A1 Ožbama se nazva 
Lisabona. M. T. M. 


888 


PRIČA ZA DOBRU DJECU 
NAPISAO D. KRSTO STOŠIĆ 


NEPRAVEDAN SUD 


Lav, kralj životinja, sjeo je na prijestolje, da 
sudi okrivljenima. Najprije mu dovedoše krvolo- 
čnog tigra, koji. je bio optužen, da je razderao 
tele. 

Lav: »Što si, brate, učinio?« 

Tigar: »Evo, kako je bilo. Ja ležim mirno u 
šikari, kad opazim, da prolazi tele. Bila mi je pre- 
lijepa zgoda, da se napijem krvi i najedem, pa sam 
— razumije se — rastrgao ludo tele.« 

Lav: »Dakako! Irfiaš pravo, bio si jači. Dapače 
sam uvjeren, da je tele samo krivo, jer se tebi pri- 
bližilo. Dragi tigre, slobodan si.« 

»Pantera, pantera!« povikaše životinje, kad su 
vidjele, da je vode pred suca. Bila je optužena, da 
je raskidala krasnu hitronogu gazelu. 

Lav: »Je li istina, draga pantero, da si ubila ga- 
zelu?« 

Pantera: »Jest, kralju, živa istina, ali ja nisam 
baš ništa kriva. Gazela je bila ohola, silena, više 
nego ikoja djevojka. Mislila je, da je samo nje- 
zina pustara i da je najljepša na svijetu. Zato je 
nisam mogla podnijeti i ubila sam je. 

Lav: »Imaš pravo. I ja ne volim onaj rod skaku- 
tavi-ca. Odlazi. Oslobađam te svake krivnje.« 

Sad dođe red na vuka. Bio je optužen, da je 
zaklao janje. 

Lav: »Govori, vuče, što imaš na svoju obranu.« 

Vuk: »Veličanstveni suče, kazat ću sve pravo 
po duši. Idem ja preko neke strane i sretnem ja- 
nje. Ono me gleda i govori: Be, bee, bebeee! Pro- 
mislim, gdje da se ono meni, baš meni, ruga. To 
me je naljutilo-, pa sam ga odmah pojeo.« 

Lav: »Priznajem, da je izrugivanje bilo- strašno, 
nepodnosivo. Sad odlazi. Ako te drugi put ko tuži 
za takve sitnice, kaznit ću tužitelja.« 

Životinjski stražari dovedu pred lava divlju ma- 
čku. Ona mijauče, kao da plače. 

Lav: »Muči, maco, ne boj se, bit će pravice i za 
te. Eto te optužiše, dasi hvatala ptice pjevice i na- 
valjivala na njihova gnijezda.« 

Mačka: »Ja? Je li ja? Koji su to lažljivci mene 
optužili? Poštenija sam ja od svakoga, Nijesam ja, 
kralju, lupežica. Ko brani pticama pjevati na gra- 
nama? Cijeli životinjski, svijet znade, da ja ne vo- 
lim ptičjeg mesa. Ja sam vrlo fina, a moja je 
majka bila najpoštenije stvorenje i mene je na- 
učila, da ne vadim nikada svoje čamprage.« 

Lav: »Dosta, dosta! Sve sam razumio. Neka 
ptice brbljaju, što hoće, a ja ti dajem slobodu.« 

Došao red na magarca, koji je ustrpljivo- če- 
kao suđenje uvjeren, da je pravedan. Bio je 
optužen, da je kradomice jeo travu. 

Lav: »Naprijed, naprijed, magarčino! Nude 
govori, kako je to bilo!« 

Magarac :»Vjeruj mi, suče, da se ja neprestano 
trudim i mučim. Ipak me gospodar drži gladna 
i obično mi dava za hranu suhu slamu i matrake 
od loza. Kad sam pak na leđima nosio dva na- 
ramka zelene trave, koja je bila određena za ko- 


nja, mašio sam se — pravo govorim — dva tri 
puta i zasladio sam usta.« 

Lav: »Dosta, oduzimam ti riječ Kako si postao 
mudar! Stražari, odrapite mu deset dobrih ba- 
tina.« 

Kad su stražari izvršili zapovijed i izbatinali bi- 
jednog magarca, dovedoše pred kralja lisicu. 
Optužiše je kokoši, da ih dolazi uništavati, kad 
one noću mirno počivaju u svojoj kući, u koko- 
šaru. 

Lav: »No, kumo lijo, šta imaš kazati za svoju 
obranu?« 

Lisica: »Dragi kralju! Prije svega nemoj vje- 
rovati onoj vrsti stvorova. Dogovarale su se, 
kako će te prevariti. Po noći ome ništa i ne vide, 
pogotovo kad drže glave pod krilom. Predlažem, 
da njih kazniš, jer me kleveću.« 

Lav: »Potpuno sam uvjeren o tvojoj nevinosti.. 
Ne boj se kleveta, radi i dalje po svojoj savjesti.. 
Sad hajde k svojoj logi i pozdravi mi svoju 
djecu.« 

Dođe red na ovcu. Bila je optužena, da je na 
njivi pasla izniknulo žito. 

Lav: »Ovčino budalo! Brže amo! Šta si glavu, 
potulila! Govori!« 

Ovca: »Istina je, da sam bila na njivi i pasla, 
ali me je pustio pastir. To je bilo pred zimu, pa 
mi je rekao, da slobodno pasem, jer da će travicu 
ionako led uništiti.« 

Lav: »Prokleta babetino! Kome ćeš ti lagati? 
Ne vrijedi ti ništa blejanje. Izlemajte je, dok. 
crkne.« 

Stražari vode zeca. Začudio se jadan, izbuljio* 
oči, vrti ušima tamo i amo i sav dršće od straha. 
Pravedan sam, misli u sebi, koji me je lopov mo- 
gao tužiti?« 

Lav: »Zeko, zeko, naprijed! Tužio te vepar, da 
noću zalaziš u mlade nasade i uništavaš tuđe 
vrtove. No, progovori!« 

Zec: »Joooš naazad triii gogogodine bio saaam 
u jejejednom vrrrtu i kuuušao maaalo zeeelja, 
ali saaam brrrzo uuutekao, jer jeee gogogospo- 
dar pupucao naaa me, jejedva ostadoooh žžživ,« 
mucao je od straha zeko. 

Lav: »Muči, budalo. Stražari, naređujem vam,, 
da mu za kaznu otkinete oba uha!« 

Lav je sad htio suditi šumskog razbojnika^, 
divljeg vepra, koji je sam trčao pred suca veselo 
rokčući uvjeren, da će proći bez ikakve kazne. 
Ali se nebo brzo naoblači i grom ubije lava — 
nepravednog suca. 

S A 

Teško učenje jezika. Nekom su 
strancu u Njemačkoj tumačili, da iz- 
raz »imati svinju« znači imati sreće. 
Desio se taj stranac na nekoj kućnoj 
zabavi, te ga domaćin upita: 

»Jeste li već plesali s mojom kćer- 
kom?« 

»Ne,« odgovori stranac, »nisam još 
imao svinjiu!« 

Bogataške kokoši. Neka je obitelj 
baštinila veliko bogatstvo. Kupiše ve- 
liko imanje, na kojem se nailaz’lo i 
dvorište s mnoštvom peradi. Prigo- 
dom nekog posjeta upita netko do- 
maćin ovu kćerku, da li kokoši nesu 
mnogo jaja, a ona odgovori izvisoka: 

»O da, one mogu da snesu vrlo 
mnogo jaja, ali kraj naših im pril'ka 
to nije nužno!« 

Dva Škota sjede jedan do d'rugoga 
na palubi prekooceanskog parobroda. 
Sjede tako već puna tri dana, a da ni 
riječi nisu prozborili. Četvrtoga dana 
jedan zađrijema, te mu ispade knjiga 
z ruke. Drugi se sagne, digne knjigu 
i pruži je svom suputniku, koji probu- 
divši se reče: 

»Hvala!« 

»Putujete li prijeko?« upita drug:. 

»Da,« reče prvi. 

»I ja,« doda drugi, te obojica opet 
mukom zamukoše. 

Uvijek jednako mišljenje. Dva pri- 
jatelja razgovaraju o braku savjet- 
nika Mrzića. 

»Idealan brak!« reče prvi. »O čemu- 
god povedeš riječ, i on i ona im adu 
o svemu uvijek jednako' mišljenje.« 

»Da,« drugi će, »ali meni se čini, da 
ona prva misli.« 

Zub. »Što? Boli te zub? Ja bi/h ga 
izvadio, da je moj!« 

»Da je tvoj, i ja bih ga izvadio!« 


Veliki izbor otomana, madraca, fotelja itd. 

JOSIP ONDRUŠ 

tapetar i dekorater 

Zagreb, Frankopanska 5, Tel. 61-09 


C E 

Trik. »No, Ivane, kako ti se sviđa 
moja trgovina?« 

»Vrlo je zgodna. Samo ne znam, 
zašto su ti svi prodavači — razroki?« 

»To ti je moj trik. Hoću da nijedan 
kupac ne zna, s koje ga strane gle- 
daju, a i zato, da pomoćnici, jedan 
drugome mogu vrlo jednostavno pa- 
ziti na prste . . .« 

Rogovi. »Reci mi, Marko, koliko go- 
dina ima tvoja krava? « 

»Dvije, gospodine savjetniče.« 

»A po ičemu ti to vidiš?« 

»Po rogovima.« 

»Pa zbilja, ima dva roga!« 

Zadovoljan čovjek. Gospodin: 
»Hej, čovječe, nije ti baiš mekano uz- 
glavlje ta željezna cijev!« 

Radnik (koji drijema pred tvor- 
nicom): »Sada je u cijevi slama!« 

Crvena lica. On: »Da li crveno lice 
znači zdravlje?« 

Ona: »Pa naravno!« 

O n: »Čudnovato! Ti si na jedno lice 
zdravija nego na drugo!« 

Na granici. Dva putnika na granici 
govore carinarmiku: »Imamo tri sta- 
klenke vina.« 

»Gdje su vam?« 

»U trbuhu.« 

Cariinarnik brzo pogleda u tarifu i 
reče na glas: »Za vino u bocama to- 
liko i toliko... za vino u magarećim 
.mješimama. — ništa.« 

Bolja je iznutra. »Prijatelju; pa ti 
imaš ružnu ženu!« 

»Doista, po vanjštini nije lijepa, ali 
njezina duša, srce, nutrašnjost . . .« 

»Znaš što, prijatelju? A ti je obrni!« 


Dječja kolica 

željezno i mjedeno 
pokućstvo i t. d. 

U velikom izboru. 

Primaju se svakovrsni 
popravci brzo i jeftino 

E. F I L I P Č I Ć, ZAGREB, 

Tkalčićeva ulica 4 kraj Tržnice 



— Halo, »draga Ivka! Kako smo 
divno iprovele ovo četrnaest dana, 
otkako nam se iz Bugarske vratila u 
pohode Jasna Miramovićeva. Zapravo 
joj je po mužu sada prezime Bajda- 
rov, ali ja se nikako na to ne mogu 
da naviknem pa je još uvijek zovem 
njenim djevojačkim prezimenom. Ona 
mi je još uvijek ono, što je i bila. I 
da nema onog svog malog Ivana, li- 
jepo mafo bugarsko čedo, koje tek 
što je prohodalo, ne bih ni vjerovala, 
da se udala. Ali jesi li'opaiziila, s koli- 
kom ljubavlju uvijek spominje svog 
muža? Kad ona rekne »moj Nikola«, 
to zvuči tako toplo, tako' fino, tako 
nježno, upravo ćutiš, kako je u tom 
sadržano sve, što' ona misli i osjeća. 
Po svemu sudim, da. joj je muž zaista 
vrlo dobar . . . Jasna silno žali, što nije 
biila ,kod kuće u Varni, kad su se ondje 
nedavno sastali kraljevi i kraljice Ju- 
goslavije i Bugarske. Muž joj u opšir- 
nom pismu opisuje, koliko je to bilo- 
slavlje i kako je taj sastanak južno- 
slavenskih suverena odjeknulo po svoj 
Bugarskoj. E'h, kad bi Bog dao, da se 
zbilja Slaveni, jedamput bratski slože! 
Nekako sam se silno stala zanimati 
ovo zadnje vrijeme za Bugare te sam 
vrlo vesela, što će i Knjižnica Dobrih 
Romana još ove godine izdati i jedan 
bugarski roman od Jordana Jovkova. 
Jasna veoma hvali toga pisca: kaže, 
da neobično fino opisuje seljački ži- 
vot. To' je u neku ruku bugarski Rey- 
momt. A kako volim glazbu, donijela 
mi je Jasna i jednu knjigu o bugar- 
skoj glazbi, koju baš čitam... Ali o 
tom drugi put. Ostaj mi zbogom! Do 
viđenja! 



DOBRIJAN VODI KRAVU 



Č'ku D obrijan a 
nadaleko slave, 
da umije divno 
natoviti — krave. 


Jednu u grad vodi, 
pa da je prodade, 
ali eto Grge, 
da mu je ukrade! 


Mjesto krave čiki 
teški kamen meće, 
a on s kravom divnom 
drugim putem kreće. 


Kad to čika spazi, 
stresle mu se hlače, 
pala mu je lula,’ 
kapa s glave skače . . . 






KRIŽALJKA „r^OV« 

Sastavio Vi lim Peroš , Zagreb 


Za IO dinara: 

1. „Danica" za god . 1934. 

2. „ Šljivari " 

3. „ Bolesti žitarica " 

Za 20 dinara: 

1. „Danica" za god. 1934. 

2. „ Šljivari " 

3. „Bolesti žitarica" 

4. „Evanđelist" ii. dio 

5. „Od Hrvatske do Indije" 

Za 40 dinara: 

1. „Danica" za god. 1934. 

2. „Šljivari" 

3. „Bolesti žitarica " 

4. „ Evanđelist " ii. dio 

5. „Od Hrvatske do Indije" 

6. „ Obnova socijal. poretka" 

7. „Prije Khuena bana" 

8. „Gradišćanski Hrvati" 

9. „Bijeli Svetac" 


Oci vVvC'KL 

ji zoIao/v^ajl 

Nahlade, neuralgija, groznica i svi 
osjećaji neraspoloženja, koji su po* 
sljedice našega današnjeg napornog 
života, prestaju, ako uzmemo Aspirin 
tablete. Pazite na Bayer»ov križ. 
Svaka tableta i svako pakovanje nosi 
taj zaštirni znak. 

ASPIRIN 


B A Y ER 


Zast. jugefa k. d. Zagreb. Gajeva 32. 

Oglas registr. pod S br. 3^107 od l. MI. 1933. 


Vodoravno: 1. »Časna kazna« u 
Grka, 11. Poruka prijateljima ovoga li- 
sta. 15. Onomatopeja za »udarac«. 16. 
Nesvjesna stanja. 17. Zet megarskoga 
tiranina. 19. Koji je stigao prije vre- 
mena. 20. Briše. 22. Kratica zova u po- 
moć. 24. Inicijali hrv. kipara. 25. Grad 

MODA 


u Belgiji. 26. Upitna čest. 28. Prezime 
hrv. slikara. 30. Prezime kineskoga 
predstavnika Kne u Ženevi (sada ki- 
neski poslamk u Moskvi). 32. Zvijer. 

35. Riba. 34. Inicijali prezimena i ime- 
na hrv. komičara. 35. Muza poezije. 

36. Simbol. 37. Vezn’k. 38. Njem. pri- 
jedlog. 39. Ovdje. 40. Inicijali hrv. po- 
litičara. 43. Formacija ovaca. 44. Egi- 
patski mjesec. 47. Vrtlog. 48. Sume- 
rainsko božanstvo. 49. Talij. grad. 50. 
Ime filmske glumice (»Pobjednici sve- 
mira«). 52. Simbol najviše crkvene vla- 
sti u katolika. 53. Produkt pčela. 54. 
Hrv. otok. 56. Kratica jedne velevlasti. 

Okom to: 1. Surovost. 2. Vrsta 
zanatlije. 3. Hip. 4. Šumska zvijer. 5. 
Konj. 6. Komunikaciono sredstvo. 7. 
Česti elektricitete. 8. Suma. 10. Kra- 
tica bivšega madž. nogometnog kluba. 
12. Željezo (njem.). 13. Dva ista kon- 
sonanta. 14. Ime i prezime uvaženoga 
hrvatskog književnika. 18. Lud (kaj- 
kavski). 20. Rimska božica. 21. Špa- 
njolski elan. 23. Tako (lat.). 25. Nota. 
27. Inicijali mlađeg hrv. književnika, 
suradnika »Obitelji«. 28. Ptica pje- 
vica. 29. Poznato lice iz japansiko-ki- 
neskog sukoba. 30. Kao 30 vodoravno. 
31. Božica bijesa. 32. Grčko slovo. 41. 
Flaša. 42. Najviša vlast u Sparti. 44. 
Zanos (tuđ.). 45. Rumunjski grad. 46. 
Ostala. 51. Sastavni veznik. 55. Inici- 
jali našega pjesnika-bohema 
U svako polje dolazi po jedan slog! 


Čini se, 

da vi još nemate sviju knjiga, koje je 
izdala KNJIŽNICA DOBRIH ROMANA ! 
Naručujte još danas besplatni popis te kom- 
pletirajte što prije tu divnu zbirku romana u 
svojoj knjižnici 1 


llustrovoni tjednik * Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed. 
Rukopisi se ne vraćaju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik , Obitelji * 
Zagreb, Trenkova /. Adresa uredništva i uprave »Obitelji* : Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 . 
, Obitelj “ se tiska u Tiskari Narodnih Novina u Zagrebu. Za tiskaru odgovara V . Kirin, Zagreb, Deželićeva ul. 2. 




Slike iz 
Nijemaca 
u Srijemu 


OSNOVNA ŠKOLA U NIJEMCIMA 
U SRIJEMU SAGRAĐENA JE 
GOD. 19 14. NEPOSREDNO PRIJE 
SVJETSKOG RATA 








MOMAČKA NARODNA NOŠNJA U NIJEMCIMA U SRIJEMU 


DJEVOJAČKA NARODNA NOŠNJA 

U NIJEMCIMA U SRIJEMU 
» 

Desno : 

DRŽAVNA ŠUMSKA. UPRAV A 
U NIJEMCIMA U SRIJEMU 





